hotchpotch/miracl-hf-unified huggingface dataset:
উইলিয়াম ক্যাম্পবেল
উইলিয়াম ক্যাম্পবেল বা বিল ক্যাম্পবেল দ্বারা নির্দেশ করা হতে পারে:
রবি শঙ্কর (দ্ব্যর্থতা নিরসন)
রবিশঙ্কর (১৯২০-২০১২), ভারতীয় সঙ্গীতশিল্পী ও সেতারাবাদক।
রবি শঙ্কর বলতে আরও বোঝানো যেতে পারে:
শ্রুতি
হিন্দুশাস্ত্রমালায় ধর্ম-সম্পর্কিত শ্রুত বা "দৃষ্ট আদি চিন্তারাশিকে শ্রুতি"' বিন্যাসে বিন্যস্ত করা হয় । শাস্ত্রীয় এ মালিকাটি গঠিত হয়েছে ন্যূনতম ৭৬-গ্রন্থমালায় (৪ বেদ , ৬ বেদাঙ্গ , ১৮ ব্রাহ্মণ , ৯ আরণ্যক , ১৩ উপনিষদ , ৪ উপবেদ , ২০ সংহিতা বা স্মৃতি বা নীতিশাস্ত্র ও ২ সমন্বয়ী - গীতা ও ব্রহ্মসূত্র) ।
বেদ পরবর্তী এমন নামাঙ্কিত গ্রন্থগুলি ‘স্মৃতি’ নামে চিহ্নিত হলেও মূলত শ্রুতিগ্রন্থাদির ব্যাখ্যা-বিশ্লেষণাত্মক গ্রন্থ ব'লে শ্রুতিমালার ২য় বেদাঙ্গ কল্প পর্যায়ভুক্ত শ্রুতিশাস্ত্র । শ্রুতিশাস্ত্রের তুলনায় স্মৃতিশাস্ত্রের আনুশাসনিক গুরুত্ব কম । স্মৃতিশাস্ত্র বৈচিত্র্যপূর্ণ এক বিশাল শাস্ত্র-সংকলন । বেদাঙ্গ , হিন্দু মহাকাব্য , ধর্মসূত্র , হিন্দু দর্শন , পুরাণ , কাব্য , ভাষ্য এবং রাজনীতি , নৈতিকতা , সংস্কৃতি , শিল্প ও সমাজ-সংক্রান্ত বিভিন্ন ‘নিবন্ধ’ এই ধারার অন্তর্গত ।
সমন্বয়ী গীতা ১৮ অধ্যায়ে ৭০০ ও ব্রহ্মসূত্র ৪×৪=১৬ অধ্যায়ে ৫৫৫ শ্লোক বা পংক্তি ধারণ ক'রে বর্তমানে নানামুখী ব্যাখ্যাসহ বিভিন্ন ভাষাতে প্রাপ্য ।
নগাঁও লোকসভা কেন্দ্র
নগাঁও আসামের একটি লোকসভা কেন্দ্র।
নগাঁও লোকসভা সমষ্টির অন্তর্গত বিধান সভা সমষ্টিসমূহ নিম্নে উল্লেখ করা হল:
সইচিরো হোন্ডা
জাপানের হামামাতসু ছোট শহরে তাঁতি মা আর কামার বাবার ঘরে জন্ম গ্রহন করেন হোন্ডা।
২০১৬ নিস আক্রমণ
২০১৬ সালে ১৪ জুলাই, বৃহস্পতিবার রাত ১০টার পর "মোহামেদ লাউয়েজ বুলে" নামে এক ৩১ বছর বয়সী ফ্রাঙ্কো-তিউনিসীয় নাগরিক বাস্তিল দিবসে একটি ৩২ টন ওজনের ভারী ট্রাক নিয়ে ফ্রান্সের নিস শহরের এক সড়কে উৎসবে মাতয়ারা জনতার উপর দিয়ে চালিয়ে নিয়ে যান প্রায় ২ কিলোমিটার। এর ফলে ৮৪ জনের মৃত্য হয় ও ২০২ জন আহত হয়। আহতদের মধ্যে ৫২ জনের আঘাত গুরুতর। নিহতদের মধ্যে ১০ জনেরও বেশি শিশু। এটি ২০১৫ সালের জানুয়ারি ও নভেম্বরে ঘটে যাওয়া হামলার পর ফ্রান্সের বুকে তৃতীয় জঙ্গি হামলা।
হামলাকারী মোহামেদ লাউয়েজ বুলে'র জন্ম তিউনিসিয়ায় হলেও তিনি বর্তমানে কর্মসূত্রে ফ্রান্সে বসবাস করতেন। ২০১৯ সালের জানুয়ারি মাস পর্যন্ত সেদেশে কাজ করার পারমিটও তাঁর ছিল। এর আগে তিনি ছিঁচকে চুরি, প্রভৃতি বিভিন্ন ছোটখাট অপরাধে যুক্ত ছিলেন। সেই কারণে পুলিশের খাতায় তাঁর নামও ছিল। নিস হামলার মাধ্যমে তিনি ৮৪ জনেরও বেশি মানুষকে হত্যা করেন।
কেন্দ্রীয় ইউরোপীয় গ্রীষ্মকাল সময় ২২:১০-এর দিকে একটি বড় সাদা রঙের ট্রাক নিস শহরের একটি খোলা চত্বরের দিকে দ্রুত গতিতে এগিয়ে আসতে দেখা যায়। এসময় ট্রাকটি এলোপাতাড়ি চলছিল। হঠাৎ ট্রাকটি বাঁক নিয়ে রাস্তা থেকে সড়ে চত্বরের দিকে আসতে থাকে। ২২:৪০ এর সময় আতশবাজি খেলার সমাপনী পর্ব চলছিল। এ'সময় ট্রাকটি লেভাল শিশু হাসপাতালের বিপরীতে থাকা যান প্রতিবন্ধকগুলো ভেঙে ফেলে। এক মোটর সাইকেল আরোহী সম্ভবত বিষয়টি বুঝতে পেরে ট্রাকটিকে থামাতে সেটিকে অতিক্রম করে গিয়ে ট্রাকের চালকের আসনের পাশের দরজা খুলতে গিয়ে ট্রাকের চাকার তলে পতিত হন। এটি দেখে স্থানীয় পুলিশ ট্রাকটিকে লক্ষ্য করে গুলি চালাতে শুরু করে। এ'সময় ট্রাকের চালক গতি বাড়িয়ে দেন, উত্তর-পূর্বে এগোতে থাকেন এবং চত্বরে সমবেত অসংখ্য মানুষের উপরে হামলা করেন। পুলিশ ক্রমাগত গুলি করে ট্রাকটিকে থামাবার চেষ্টা করলে চালকও পালটা গুলি ছোড়েন। এছাড়া চালক সমবেত জনতার উপরেও গুলি চালাতে থাকেন। এইভাবে প্রায় দুই কিলোমিটার ট্রাকটি চলতে থাকায় অগণিত মানুষ হতাহত ও নিহত হন। পরে একটি হোটেলের সামনে ট্রাকটিকে ঘিরে ধরে পুলিশ। পুলিশের ক্রমাগত গুলিতে ট্রাকটি ক্ষতিগ্রস্থ হয় এবং ট্রাকের চালকও নিহত হন। ট্রাকের ভেতর থেকে পুলিশ একটি ম্যাগাজিন, বন্দুক, ফাঁকা গ্রেনেড ও একটি খেলনা এম১৬ রাইফেল উদ্ধার করে।
প্রভজ্যোৎ কউর
প্রাভজোৎ কউর একজন বিখ্যাত পাঞ্জাবি লেখক এবং কবি। তিনি ৬ জুলাই ১৯২৪ সালে তৎকালিন ব্রিটিশ ইন্ডিয়া শাসিত গুজরাটে জন্মগ্রহন করেন।তিনি তার কবিতার সংগ্রহ পাব্বি এর  জন্য ১৯৬৪ সালে সাহিত্য অকাদেমি পুরস্কার লাভ করেন। তিনি ১৯৬৭ সালে পদ্মশ্রী এওয়ার্ড লাভ করেন। ১৯৬৮ সালে অর্জন করে লা রোজ ডে ফ্রান্স। আমেরিকা এর কবিতা সোসাইটির তাঁকে ডিস্টিংগুইশড অর্ডার অব পোয়েট্রি এ ভুষিত করেছে।
মনদীপ কউর
মানদীপ কউর (জন্ম: ১৯ এপ্রিল ১৯৮৮) একটি ভারতীয় ক্রীড়াবিদ যিনি প্রধানত ৪০০ মিটার প্রতিযোগিতায় অংশগ্রহন করেন। তিনি ২০০৮ অলিম্পিক গেমসে অংশ নেন, কিন্তু প্রথম রাউন্ড পাস করতে ব্যর্থ হন। মানদীপ কউর ২০১০ কমনওয়েলথ গেমস এবং ২০১০ এবং ২০১৪ এশিয়ান গেমসে মহিলাদের ৪ x ৪০০ মিটার রিলে ইভেন্টে স্বর্ণ পদক জিতেছেন।
২৯ জুন ২০১১, রয়টার্স রিপোর্ট করেন যে, তিনি এনাবলিক স্টেরয়েড মেথানডিয়েনঅন এর জন্য ইতিবাচক পরীক্ষিত হয়েছে এবং অফ সিজন টেষ্ট এ স্ট্যানজোলোল। একই দিনে ভারতীয় এ্যাথলেটিক ফেডারেশান ও একই ঘোষনা দেন।
তিনি ফলাফল এর জন্য দায়ী করেন দূষিত খাবার কে এবং এই রিপোর্ট কে প্রত্যাখান করেন। ৬ জন ভারতীয় ৪০০ মিটার দৌড়বিদকে প্রত্যক্ষ করে এই একই ফলাফল পাওয়া গেলে ভারতীয় স্পোর্টস মিনিষ্টার কর্তৃক কোচকে বরখাস্ত করা হয়।
ক্যালকাটা হিস্টোরিক্যাল সোসাইটি
ক্যালকাটা হিস্টোরিক্যাল সোসাইটি ছিল ১৯০৭ সালে প্রতিষ্ঠিত একটি ভারতীয় ইতিহাস বিদ্যাচর্চা কেন্দ্র। এই প্রতিষ্ঠান থেকে "বেঙ্গল, পাস্ট অ্যান্ড প্রেসেন্ট" নামে একটি পত্রিকা প্রকাশ করা হত। ওয়াল্টার কে. ফার্মিংগার এই পত্রিকার প্রথম সম্পাদক ছিলেন।
চ্যাপলিন সিনেমা
চ্যাপলিন সিনেমা ছিল ভারতের পশ্চিমবঙ্গ রাজ্যের রাজধানী কলকাতা শহরের সবচেয়ে পুরনো একক-পর্দা সিনেমা হল। এটির ঠিকানা ছিল ৫/১ চৌরঙ্গী প্লেস। ১৯০৭ সালে জামশেদজি ফ্রামজি ম্যাডান এই সিনেমা হলটি চালু করেন।
১৯০৭ সালে জামশেদজি ফ্রামজি ম্যাডান চ্যাপলিন সিনেমা প্রতিষ্ঠা করেন। সেই সময় এই হলটির নাম ছিল এলফিনস্টোন পিকচার প্যালেস। পরবর্তীকালে এর নাম পরিবর্তন করে রাখা হয়েছিল মিনার্ভা থিয়েটার। এই সিনেমা হলে উত্তম কুমারের বাবা প্রোজেক্টার চালাতেন। বেশ কয়েক দশক ধরে এই সিনেমা হলটির অবস্থা খারাপ থাকার পর কলকাতা পৌরসংস্থা এটি অধিগ্রহণ করে এবং ১৯৮০-এর দশকে এর নামকরণ করে চ্যাপলিন সিনেমা। বেশ কয়েক বছর বন্ধ থাকার পর ২০১৩ সালে পৌরসংস্থা এই হলটি ভেঙে দেয়।
২০১৬ তুরস্কে অভ্যুত্থান প্রচেষ্টা
২০১৬ সালের ১৫-১৬ই জুলাই তুরস্কের রাষ্ট্রপতি রিসেপ তায়িপ এরদোগান এবং তার সরকারের বিরুদ্ধে সেনাবাহিনীর একটি অংশ অভ্যুত্থান করার প্রচেষ্টা করে ব্যর্থ হয়েছে। তুর্কি শান্তি পরিষদ নামক সংগঠন এই অভ্যুত্থানের জন্য দায়ী। এতে কমপক্ষে ২৯০ জন নিহত এবং ১,৪৪০ জনের বেশি আহত হয়। আঙ্কারায়, তুরস্কের পার্লামেন্ট ও রাষ্ট্রপতির প্রাসাদে বোমা হামলা চালানো হয়েছিল। গুলির শব্দ আংকারা এবং ইস্তানবুলের প্রধান বিমানবন্দর থেকেও কাছাকাছি শোনা যায়।
ঘটনার প্রতিক্রিয়া জাতীয় এবং আন্তর্জাতিকভাবে উভয়ই মূলত অভ্যুত্থানের বিরুদ্ধে ছিল। তুরস্কের প্রধান বিরোধী দল অভ্যুত্থান প্রচেষ্টার নিন্দা করেছে। এছাড়া বিভিন্ন আন্তর্জাতিক নেতারা-যেমন, মার্কিন যুক্তরাষ্ট্র, ন্যাটো এবং ইউরোপীয় ইউনিয়ন থেকে তুরস্কের গণতান্ত্রিক প্রতিষ্ঠান এবং ডেশের নির্বাচিত প্রতিনিধিদের প্রতি সম্মান প্রদর্শনের জন্য আহ্বান জানিয়েছে। একটি প্রস্তাবিত জাতিসংঘ নিরাপত্তা পরিষদের বিবৃতিতে অভ্যুত্থানের নিন্দা জানিয়েছে। তবে অস্থায়ী সদস্য মিশর তা গ্রহণ করেনি।
বর্তমান ক্ষমতাসীন সরকার দ্রুত একে ব্যর্থ অভ্যুত্থান প্রচেষ্টা ঘোষণা করে এবং জড়িতদের বিচার শুরু করে। তুরস্কের প্রধানমন্ত্রী বিনালি ইলদিরিম প্রথম আনুষ্ঠানিক প্রতিক্রিয়া প্রদর্শন করেছেন। একদিন পরে তিনি গণমাধ্যমের উদ্দেশের ভাষণে বলেন, অবস্থা "সম্পূর্ণরূপে নিয়ন্ত্রণে" রয়েছে। ২,৮৩৯ জন সৈন্য এবং ২,৭৪৫ জন বিচারকসহ মোট আটক সংখ্যা ৬,০০০ জন। রাষ্ট্রপতি রিসেপ তাইয়েপ এরদোগান সৈন্যদের সাথে গুলেন আন্দোলনের সম্পর্ক আছে বলে দায়ী করেছেন। একে সরকারের অভ্যুত্থান প্রচেষ্টা পরিকল্পনার জন্য FETÖ নামে একটি সন্ত্রাসী সংগঠন হিসেবে সরকার কর্তৃক মন্তব্য করা হয়। তবে আন্দোলনের আধ্যাত্মিক নেতা এবং নির্বাসিত ধর্মীয় নেতা ফেতহুল্লাহ গুলেন অভ্যুত্থানের নিন্দা জানিয়ে এবং অভ্যুত্থানের সাথে নিজের কোন প্রকার সম্পৃক্ততা অস্বীকার করেন।
১৫ই জুলাই, ২০১৬ সালে, প্রতিবেদনের মতো ঠিক ১১:০০ অপরাহ্নে ইইএসটি () আঙ্কারার উপর দিয়ে সামরিক জেট বিমান উড়তে দেখা যায়, এবং ইস্তানবুলের ফাতিহ সুলতান মেহমেত এবং বোসফেরয়াস উভয় সেতুর আনাতোলিয়া এবং ইউরোপ দিক বন্ধ করে দেওয়া হয়।
বিড়লা মন্দির, কলকাতা
বিড়লা মন্দির হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি মন্দির। এটি বালিগঞ্জ অঞ্চলে আশুতোষ চৌধুরী রোডে অবস্থিত। শিল্পপতি বিড়লা পরিবার এই মন্দিরটি নির্মাণ করেছিলেন। জন্মাষ্টমী এই মন্দিরে মহাসমারোহে পালিত হয়।
এই মন্দিরের নির্মাণকাজ শুরু হয় ১৯৭০ সালে। নির্মাণকাজ সম্পূর্ণ হতে ২৬ বছর সময় লেগেছিল। সোমপুরা ব্রাহ্মণ সম্প্রদায় এই মন্দিরের নির্মাণকাজ তদারক করেছিল।
১৯৯৮ সালের ২১ ফেব্রুয়ারি স্বামী চিদানন্দ এই মন্দিরের প্রাণপ্রতিষ্ঠা করেন। সেই দিনই মন্দিরটি উদ্বোধন করেন করণ সিং।
৪৪ কাঠা জমির উপর গঠিত এই মন্দিরটি ভুবনেশ্বরের লিঙ্গরাজ মন্দিরের আদলে নির্মিত। মন্দিরে রাজস্থানি মন্দির স্থাপত্যের কিছু বৈশিষ্ট্যও লক্ষিত হয়। মন্দিরের গায়ে "ভগবদ্গীতা" গ্রন্থের দৃশ্যাবলি চিত্রিত রয়েছে। মন্দিরের নকশা প্রস্তুত করেছিলেন স্থপতি নমি বসু। প্রধান মন্দিরে কৃষ্ণ ও রাধার মূর্তি রয়েছে। বাঁ দিকের শিখরে দুর্গার মূর্তি রয়েছে। ডান দিকের শিখরে রয়েছে ধ্যানমগ্ন শিবের মূর্তি।
যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন
যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন পশ্চিমবঙ্গের যাদবপুর বিশ্ববিদ্যালয়ের বিধাননগর শিক্ষাপ্রাঙ্গনে অবস্থিত একটি বহুমুখী ক্রীড়াঙ্গন। মাঠটি মূলত ক্রিকেট, ফুটবল ও অন্যান্য খেলার জন্য ব্যবহৃত হয়। বিধাননগর শিক্ষাপ্রাঙ্গনের প্রধান মাঠটি ক্রিকেট অ্যাসোসিয়েশন অফ বেঙ্গলকে লিজ দেওয়া হয়েছে। এখানে প্রায়ই অন্তঃরাজ্য ও আন্তঃরাজ্য ক্রীড়া প্রতিযোগিতা আয়োজিত হয়। ২০০৪ সালে রঞ্জি ট্রফিতে বাংলা ক্রিকেট দল বনাম কর্ণাটক ক্রিকেট দলের একটি ম্যাচের মাধ্যমে ক্রীড়াঙ্গনটি উদ্বোধন করা হয়। সেই থেকে এই মাঠে প্রথম শ্রেণীর ক্রিকেট ম্যাচ আয়োজিত হচ্ছে।
এই ক্রীড়াঙ্গনে নিয়মিত লিস্ট এ ও টোয়েন্টি২০ ক্রিকেট ম্যাচ আয়োজিত হয়।
ইসলাম এবং মুসলমান-সম্পর্কিত নিবন্ধসমূহের সূচীপত্র
এটি একটি বর্ণানুক্রমিক তালিকা; ইসলাম, ইসলামের ইতিহাস, ইসলামের সংস্কৃতি এবং অধুনাতন মুসলিম বিশ্বের সাথে সম্পর্কিত বিষয় নিয়ে নতুন নিবন্ধ এবং বিষয়শ্রেনী তৈরির জন্য অণুপ্রেরণা প্রদান করার উদ্দেশ্যে। এটি কোন সম্পূর্ণ তালিকা নয়, তাই এটি সম্পাদনা করতে দ্বিধা বোধ করবেন না। এই তালিকায় একই শব্দের একাধিক বর্ণান্তরণ থাকতে পারে: একাধিক বিকল্প বানানগুলি দয়া করে মুছে দেবেন না -- তার পরিবর্তে পুনর্নির্দেশনা করুন, যদি উপযুক্ত উইকিপিডিয়ার নিবন্ধ ইতিমধ্যে বিদ্যমান থাকে।
বর্ণানুক্রমের পরিবর্তে, বিষয় দ্বারা সাজানো একটি নিবন্ধের তালিকা পেতেে, দেখুন ইসলামের রূপরেখা।
ইসলাম সম্পর্কিত বিদ্যমান নিবন্ধের একটি কাঠামোবদ্ধ তালিকা দেখার জন্য, দয়া করে দেখুন ।
ববিতা শিবদাসানি
ববিতা শিবদাসানী (; জন্ম: ২০ এপ্রিল, ১৯৪৮) বোম্বেতে জন্মগ্রহণকারী বলিউডের সাবেক অভিনেত্রী। ১৯৬৬ থেকে ১৯৭৩ মেয়াদকালে হিন্দি চলচ্চিত্র অঙ্গনে সরব ছিলেন ববিতা। ১৯টি চলচ্চিত্রে নায়িকার ভূমিকায় অংশ নিয়েছিলেন তিনি।
ভবিষ্যতের স্বামী রণধীর কাপুরের সাথে কাল আজ অউর কাল চলচ্চিত্রে নায়িকার ভূমিকায় অবতীর্ণ হন তিনি। ভবিষ্যতের কাকা শ্বশুর শশী কাপুরের সাথে ১৯৬৮ সালে হাসিনা মান জায়েগী, জীতেন্দ্রের সাথে ফর্জ ও বিশ্বজিতের সাথে কিসমতের ন্যায় ব্যবসায়িক সফল চলচ্চিত্রগুলোয় সফল পদচারণা করেন।
পাকিস্তান থেকে অভিবাসিত হিন্দু সিন্ধি পরিবারের সন্তান প্রথিতযশা অভিনেতা হরি শিবদাসানী ও ব্রিটিশ খ্রিস্টান মাতার কন্যা তিনি। তাঁর কাকাতো বোন হচ্ছেন সাধনা শিবদাসানী।
ব্যক্তিগত জীবনে বিবাহিতা তিনি। ৬ নভেম্বর, ১৯৭১ তারিখে রণধীর কাপুরের সাথে পরিণয়সূত্রে আবদ্ধ হন। কারিশমা ও কারিনা কাপুর - কন্যাদ্বয়ও অভিনয়কর্মে জড়িত।
অলিম্পিকে জার্মানি
জার্মানি ১৮৯৬ সালে অনুষ্ঠিত আধুনিক অলিম্পিক গেমসের শুরু থেকেই অংশগ্রহণ করে আসছে। জার্মানি ৩টি গেমস আয়োজনের সুযোগ পেয়েছে, যার মধ্যে ১৯৩৬ সালের শীতকালীন ও গ্রীষ্মকালীন উভয় এবং ১৯৭২ সালের গ্রীষ্মকালীন অলিম্পিক। এছাড়া জার্মানির ১৯১৬ গ্রীষ্মকালীন অলিম্পিক ও ১৯৪০ শীতকালীন অলিম্পিক আয়োজনের কথা ছিল কিন্তু তা প্রথম ও দ্বিতীয় বিশ্বযুদ্ধের কারণে বাতিল হয়।
জার্মানির ক্রীড়াবিদগন ২০১৪ শীতকালীন গেমস পর্যন্ত শীতকালীন অলিম্পিকে ২০৯টি পদক জিতেছে, তারমধ্যে সবচেয়ে বেশি পদক জিতেছে বায়াথলনে এবং গ্রীষ্মকালীন অলিম্পিক গেমসে ৫৭৩টি পদক জিতেছে, সর্বাধিক পদক বিজয়ী ক্রীড়া হল ঘোড়দৌড়।
*"This table does not include two medals – one gold and one silver – awarded in the figure skating events at the ১৯০৮ Summer Olympics."
*"This table includes two medals – one gold and one silver – awarded in the figure skating events at the ১৯০৮ Summer Olympics."
মিটনা উচ্চ বিদ্যালয়
মিটনা উচ্চ বিদ্যালয় মালদা জেলার হরিশ্চন্দ্রপুর থানার অন্তর্গত মালিওরে অবস্থিত এলাকার সুপ্রসিদ্ধ একটি বিদ্যালয়। বিদ্যালটি পশ্চিমবঙ্গ মধ্য শিক্ষা পর্ষদ কর্তৃক পরিচালিত এবং হরিশ্চন্দ্রপুর মহাবিদ্যালয় ভুক্ত একটি মধ্যমিক ও উচ্চ মাধ্যমিক বিদ্যালয়। বিদ্যালয়টির পঠনপাঠন বাংলা ও ইংরেজী ভাষায় সম্পন্ন করা হয়েথাকে। এটি ১৯৫৭ সালে স্থাপন করা হয়।
শারধা রাম ফিল্লাউরী
শারধা রাম ফিল্লাউরী(জন্ম, ৩০ সেপ্টেম্বর, ১৮৩৭ – মৃত্যু, ২৪ জুন, ১৮৮১) একজন  হিন্দু ধর্মপ্রচারক, সমাজ সংস্কারক, জ্যোতিষী, এবং লেখক ছিলেন। হিন্দি এবং পাঞ্জাবি সাহিত্যেে তাঁর অবদানের জন্য বেশী স্মরণীয় তিনি। তাঁকে বলা হয় "আধুনিক পাঞ্জাবী গদ্যেের জনক"
শারধা রাম ১৮৩৭  সালেজলন্ধরের ফিল্লাউর শহরে একটি ব্রাহ্মণ পরিবারে জন্মগ্রহণ করেন। তাঁর বাবা, জয় দয়ালু একজন জ্যোতিষী ছিলেন। তাঁর তেমন কোন প্রাতিষ্ঠানিক শিক্ষা ছিল না. সাত বছর বয়সে, তিনি গুরুমুখী লিপি শিখেছিলেন, দশবছর বয়সের মধ্যে,তিনি  হিন্দি, সংস্কৃত, ফার্সি, জ্যোতিষশাস্ত্র, এবং সঙ্গীত নিয়ে ,পড়াশোনা করেছিলেন,পরে তিনি  সনাতন হিন্দুধর্মেের (সনাতন ধর্ম) একজন ধর্মপ্রচারক হয়েছিলেন।
শারধা রাম তাঁর বইতে,পাঞ্জাবি সংস্কৃতি ও ভাষা নথিভুক্ত করেন।
শারধা রাম মহাভারতের উপর তেজস্বী বক্তৃতা দিয়ে, ব্রিটিশ সরকারের বিরুদ্ধে অপপ্রচার করার অভিযোগে, অভিযুক্ত হন।  ফলস্বরূপ ১৮৬৫ সালেে, সাময়িকভাবে তিনি তাঁর ফিল্লাউরের বাড়ী থেকে নির্বাসিত হন।
শারধা রাম, বিশেষ করে জ্যোতিষের ব্যাপারে প্রায়ই অমৃতসর এবং সংলগ্ন লাহোর পরিদর্শনেে যেতেন।  এই সময় তিনি একজন জ্যোতিষী হিসাবে খ্যাতি অর্জন করেন এবং এই বিষয়ে  বেশ কিছু হিন্দি বই  লেখেন।
সম্প্রতি,শারধা রাম প্রথম হিন্দি ঔপন্যাসিক হিসাবে স্বীকৃত হয়েছেন। তাঁর প্রথম উপন্যাস ভগবতী প্রধানত অমৃতসরে লেখা হয়েছে বলে মনে করা হয়। বইটি ১৮৮৮ সালে, শারধা রামেের মৃত্যুর পর, প্রথম প্রকাশিত হয়। উপন্যাসেে নারী এবং নারীদের অধিকারেের চিত্রায়ন, সেই সময়কালে, প্রগতিশীল ধ্যানধারনা ছিল।
শারধা রাম ১৮৮১ সালের ২৪শে জুন লাহোরে মারা যান
মহারাজা রঞ্জিৎ সিং পুরস্কার
মহারাজা রানজিৎ সিং পুরস্কার হল পাঞ্জাব রাজ্য সরকার কর্তৃক ক্রীড়া বিষয়ে শ্রেষ্ঠত্ব ও কৃতিত্বের জন্য প্রদত্ত পাঞ্জাবের সর্বোচ্চ ক্রীড়া পুরস্কার। যা হতে পারে অলিম্পিক পর্যায়ে, বিশ্ব চ্যাম্পিয়নশিপ পর্যায়ে, জাতীয় এবং অন্যান্য আন্তর্জাতিক ক্রীড়াক্ষেত্রে অবদানের জন্য। পুরস্কারটি প্রথম ১৯৭৮ সালে  মহারাজা রানজিৎ সিং ট্রফি প্রদান করা হয়েছিল এবং পুরস্কার মুল্য ছিল সম্মাননা সনদ ও ১ লাখ রুপি। প্রথম পুরস্কার প্রাপ্ত ব্যক্তি ছিলেন অলিম্পিক ক্রীড়াবিদ পারগত সিং। ১৯৯৬ সালে পরে ২০০৫ সালে পর্যন্ত ১০ বছর এ পুরস্কার প্রদান করা হয়নি। তবে ২০০৬ সাল থেকে পুনরায় চালু করা হয়।
পারিলা ইউনিয়ন
পারিলা ইউনিয়ন পবা উপজেলার একটি প্রশাসনিক অঞ্চল। এর আয়তন ১২.৩৯ বর্গ মাইল। এই ইউনিয়ন এর লোকসংখ্যা ৩৮,২৮৬ জন। এখানকার পুরুষ: ১৯,৫১৭ জন মহিলাঃ ১৮,৭৬৯ জন।
নাচোল ইউনিয়ন
নাচোল ইউনিয়ন বা ৩নং নাচোল ইউনিয়ন পরিষদ নাচোল উপজেলার একটি প্রশাসনিক এলাকা।
নাচোল ইউনিয়ন এর আয়তন ১২০৫ বর্গহেক্টর। এবং লোকসংখ্যা ৩৪৮৩২ জন (প্রায়)।
এই ইউনিয়নের মোট শিক্ষার হার – ৪৯%। এই ইউনিয়নের মোট সরকারী প্রাথমিক বিদ্যালয়- ১২টি, বে-সরকারী রেজিঃ প্রাঃ বিদ্যালয়- ০৮টি, উচ্চ বিদ্যালয়ঃ ০৭টি ও মাদ্রাসা- ০৬টি।
নাচোল ইউনিয়ন পরিষদ ভবন স্থাপন কাল ১৬ অক্টোবর ২০১০। এখানকার গ্রামের সংখ্যা ৪৪ টি এবং মৌজার সংখ্যা ৩৮ টি।
গ্রামসমূহ হলো-
ফতেপুর ইউনিয়ন, নাচোল
ফতেপুর ইউনিয়ন বা ২নং ফতেপুর ইউনিয়ন পরিষদ নাচোল উপজেলার একটি প্রশাসনিক এলাকা।
নাচোল ইউনিয়ন এর আয়তন ২৮.৯০ বর্গ কিঃ মিঃ। এবং লোকসংখ্যা ৩১৭৫০ জন (প্রায়)।
এই ইউনিয়নের মোট শিক্ষারহার– ৪৫%। এখানকার মোট সরকারি প্রাথমিক বিদ্যালয়ের সংখ্যা- ০৮টি, মোট বেসরকারি প্রাথমিক বিদ্যালয়ের সংখ্যা- ০৯টি, মোট মাদ্রাসার সংখ্যা (একটি আলিম মাদ্রাসা সহ)- ০৩টি, মোট উচ্চবিদ্যালয়ের সংখ্য- ০৫টি ও মোট কলেজের সংখ্যা (একটি কারিগরি কলেজ )- ০১টি
ফতেপুর ইউনিয়ন পরিষদ ভবন স্থাপন কাল ৩১শে মে ২০১০। এখানকার গ্রামের সংখ্যা ৪৫ টি এবং মৌজার সংখ্যা ৬৩ টি।
কসবা ইউনিয়ন
কসবা ইউনিয়ন বা ১নং কসবা ইউনিয়ন পরিষদ হল বাংলাদেশের চাপাইনবাবগঞ্জ জেলার নাচোল উপজেলার একটি প্রশাসনিক এলাকা।
কসবা ইউনিয়ন এর আয়তন ৬১.৪৪ বর্গ কিঃমিঃ। এবং লোকসংখ্যা ৩৩১২৯ জন (প্রায়)।
এই ইউনিয়নের মোট শিক্ষার হার – ৪৫.৫%। সরকারী প্রাথমিক বিদ্যালয়- ০৬টি, বে-সরকারী রেজিঃ প্রাঃ বিদ্যালয়- ০১২টি, উচ্চ বিদ্যালয়ঃ ৭টি ও মাদ্রাসা- ৬টি।
কসবা ইউনিয়ন পরিষদ ভবন স্থাপন কাল ১৬ অক্টোবর ২০০৩। এখানকার গ্রামের সংখ্যা ৫২ টি এবং মৌজার সংখ্যা ৪১ টি।
নেজামপুর ইউনিয়ন
নেজামপুর ইউনিয়ন বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
এটি চাঁপাইনবাবগঞ্জ জেলার নাচোল উপজেলায় অবস্থিত। এর আয়তন ৪৬.৮৩ বর্গ কিঃমিঃ।
এখানকার গ্রামের সংখ্যা ৫৭ টি এবং মৌজার সংখ্যা ৫৫ টি।
এখানকার লোকসংখ্যা ৩১,৭৮০ জন (প্রায়)।
এই ইউনিয়নের মোট শিক্ষার হার – ৪৭%।
এই ইউনিয়নে রয়েছেঃ
ঋষভ (হিন্দুধর্ম)
হিন্দুধর্মে ঋষভ হলেন "ভাগবত পুরাণ" গ্রন্থে উল্লিখিত বিষ্ণুর ২৪ অবতারের মধ্যে অষ্টম।
"মার্কণ্ডেয় পুরাণ", "ব্রহ্মাণ্ডপুরাণ", "স্কন্দপুরাণ" ও "বিষ্ণুপুরাণ" গ্রন্থে ঋষভের উল্লেখ পাওয়া যায়।
২০১৮ আইসিসি বিশ্ব টুয়েন্টি২০
২০১৮ আইসিসি বিশ্ব টুয়েন্টি২০ আইসিসি কর্তৃক অনুষ্ঠিতব্য ১৭তম আসর। ২০১৬ সালের জুন মাসে আন্তর্জাতিক ক্রিকেট কাউন্সিল দক্ষিণ আফ্রিকাকে টুয়েন্টি২০ আসরটি আয়োজনের সম্ভাব্য ভেন্যু হিসেবে প্রস্তাব করে।
স্বামী বিবেকানন্দ রোড (মুম্বাই)
স্বামী বিবেকানন্দ রোড, সংক্ষেপে এস,ভি, রোড, হল ভারতীয় মহানগর মুম্বাইয়ের পশ্চিম উপনগর-এর প্রধানতম সড়কগুলির একটি।
সড়কটি দক্ষিণে বান্দ্রা এবং উত্তরে দহিসর'র কাছে পশ্চিম দ্রুতগতি মহাসড়ক'র উড়ালপুলে গিয়ে শেষ হয়েছে, সড়কটির দৈর্ঘ্য প্রায় ২৫ কিমি। এস,ভি, রোড মুম্বাই উপনগরীয় রেলের পশ্চিম লাইনের পশ্চিম দিক বরাবর ১১টি উপনগরীয় স্টেশনের সাথে সংযুক্ত। রাস্তাটির পার্শ্বদেশ অত্যন্ত ঘনবসতিপূর্ণ। এই রাস্তাটির যানজট কমাতে নিউ লিংকিং ও পশ্চিম দ্রুতগতি মহাসড়ক সমানভাবে চলিত।
নাচোল সরকারি কলেজ
নাচোল সরকারি কলেজ নাচোল উপজেলার অন্যতম একটি শিক্ষা প্রতিষ্ঠান। প্রতিষ্ঠানটি নাচোলের প্রাণকেন্দ্রে অবস্থিত।
এটি প্রতিষ্ঠিত হয় ১৯৭২ সালে।
নাচোল সরকারি কলেজ ৩টি দ্বিতল ভবন রয়েছে। যার মধ্যে ১টি প্রশাসনিক ভবন হিসেবে ব্যবহৃত হচ্ছে এবং বাকি ২টি একাডেমিক কাজে ব্যবহার করা হয়। প্রশাসনিক ভবনের সামনে একটি মসজিদ আছে। তবে এখানে শিক্ষার্থীদের জন্য কোন আবাসিক ভবন নেই। ক্যাম্পাসটি চারপাশ প্রাচীর বেষ্টিত।
এখানে মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে উচ্চ মাধ্যমিক কোর্স করানো হয় এবং জাতীয় বিশ্ববিদ্যালয় এর অধীনে বিএসসি (পাস), বিএসএস (পাস), বিবিএস (পাস) এবং বিকম (পাস) কোর্স চালু আছে।
মিঠী নদী
মিঠী নদী হল ভারতের মহারাষ্ট্র রাজ্যের একটি নদী।মুম্বাইয়ের স্যালসেট দ্বীপাবস্থিত নদীটি বিহার ও পওয়াই হ্রদ থেকে উৎপন্ন হয়ে সঞ্জয় গান্ধী জাতীয় উদ্যান-এর মধ্য দিয়ে প্রবাহিত হয়ে মাহিম উপসাগর-এ পতিত হয়েছ। জাতীয়া উদ্যান পর্যন্ত নদীটিতে স্বচ্ছ  জল প্রবাহিত হয় এবং তার পর নদীটিতপ দূষিত জল প্রবাহ দেখতে পাওয়া যায়। মুম্বাইয়ের বিমানবন্দর নির্মাণের সময় নদীটির প্রববাহ প্রবাহ পথ পরিবর্তন করা হয়। ফলস্বরূপ, মিঠী নদীর গভীরতা কমে যায় এবং পার্শদেশ স্থিত বসতীগগুলোর প্রচুর ক্ষতি হয়।
নদীটির পুনর্জীবিত করতে "মিঠী নদী কর্তৃপক্ষ" স্থাপন করা হয়েছে।
বান্দ্রা
বান্দ্রা, (বিকল্প বানানঃ- ওয়ান্দ্রে, বানদ্রা) () মহারাষ্ট্রের রাজধানী মুম্বাইয়ের পশ্চিম উপনগর স্থিত একটি শহরতলী গ্রাম। বান্দ্রা, মুম্বাইয়ের উৎকৃষ্ট এলাকাগুলোর একটি এবং একে" শহরতলীর রাণী"ও বলা হয়। এটি বহু বলিউড, ক্রিকেট ও রাজনৈতিক প্রভাবশালী ব্যক্তিত্বের বাসস্থান যেমন, শাহরুখ খান, সলমান খান, সচীন তেণ্ডুলকর, শিবসেনা প্রমুখ উদ্ধব ঠাকরে, প্রাক্তন সংসদ সদস্য প্রিয়া দত্ত, ভারতীয় জনতা পার্টির মুম্বাই প্রমুখ আশিষ শেলার, প্রাক্তন বিধায়ক বাবা সিদ্দিকী ইত্যাদি।
নরেন্দরপাল সিং
নরেন্দ্রপাল সিং (জন্ম ১৯২৪, লায়ালপুর, ব্রিটিশ ভারত) একজন পাঞ্জাবী ঔপন্যাসিক।
১৯৪২ খ্রিস্টাব্দ থেকে তিনি সেনাবাহিনীতে যোগ দেন। এই সময় তিনি দ্বিতীয় বিশ্বযুদ্ধ চলাকালীন পশ্চিম এশিয়ায় কর্মরত ছিলেন। তিনি ১৯৬২-১৯৬৬ খ্রিস্টাব্দ পর্যন্ত  ভারতের রাষ্ট্রপতির সামরিক সচিব ছিলেন। ১৯৭৩ খ্রিস্টাব্দে তিনি ব্রিগেডিয়ার পদে অবসর নেন।তিনি ১৯৭৬ খ্রিস্টাব্দে "বা মুলহাজা হোশিয়ার" নামক তাঁর গ্রন্থ রচনার জন্য সাহিত্য অকাদেমি পুরস্কার লাভ করেন
পাঞ্জাব রতন পুরস্কার
পাঞ্জাব রতন পুরস্কার পাঞ্জাব সরকার  দ্বারা প্রদত্ত একটি পুরস্কার যা পাঞ্জাবে বা আন্তর্জাতিক স্তরে শিল্প, সাহিত্য, সংস্কৃতি, বিজ্ঞান, প্রযুক্তি বা রাজনৈতিক ক্ষেত্রে অসামান্য কৃতিত্বের জন্য প্রদান করা হয়ে থাকে। এই পুরস্কারের সাথে একটি রৌপ্যফলক ও শংসাপত্র প্রদান করা হয়। অনেকে অভিযোগ করেছেন যে, এই সম্মানজনক পুরস্কার প্রদান করে বহু রাজনৈতিক দল জোট গঠন ও রাজনৈতিক ফায়দা তোলার চেষ্টা করেছে।
রমেশ চন্দর ডোগরা
রমেশ চন্দর ডোগরা (মৃত্যু ২৩শে এপ্রিল, ২০১৩) ভারতের পাঞ্জাব রাজ্যের ভারতীয় জাতীয় কংগ্রেস রাজনৈতিক দলের একজন রাজনীতিবিদ ছিলেন।
ডোগরা দাসুয়া বিধানসভা কেন্দ্রের প্রতিনিধিত্ব করেন এবং ১৯৮৫ থেকে ২০০৭ খ্রিস্টাব্দ পর্যন্ত চারবার পাঞ্জাব বিধানসভার সদস্য নির্বাচিত হন। তিনি পাঞ্জাব সরকারের মন্ত্রী ও ১৯৯২ থেকে ১৯৯৬ খ্রিস্টাব্দ পর্যন্ত পাঞ্জাব বিধানসভার ডেপুটি স্পিকার হিসেবেও দায়িত্ব পালন করেন।
কোঠে খড়ক সিং
কোঠে খড়ক সিং ১৯৮৫ খ্রিস্টাব্দে রাম সরূপ অঁখি দ্বারা রচিত একটি পাঞ্জাবী উপন্যাস। এই উপন্যাস অঁখির অন্যতম সেরা সাহিত্যকীর্তি যা তাঁকে ১৯৮৭ খ্রিস্টাব্দে সাহিত্য অকাদেমি পুরস্কার এনে দেয়।
কোঠে খড়ক সিং একটি রাজনৈতিক উপন্যাস যার পটভূমি পাঞ্জাবের একটি গ্রাম। এই উপন্যাসে ভারত বিভাজনের পূর্বে ভারতের স্বাধীনতা আন্দোলনের কাহিনী তুলে ধরা হয়েছে। পাঞ্জাবের তৎকালীন আর্থ-সামাজিক ও অর্থনৈতিক পরিবর্তনও এই উপন্যাসে বর্ণিত হয়েছে।
এই উপন্যাসের কাহিনী ও লেখনশৈলী রুশ সাহিত্য দ্বারা অনেকাংশে প্রভাবিত।
১৯৮৫ খ্রিস্টাব্দে এই উপন্যাস প্রথম প্রকাশিত হয়। এই উপন্যাসের জন্য রাম সরূপ অঁখি ১৯৮৭ খ্রিস্টাব্দে সাহিত্য অকাদেমি পুরস্কার লাভ করেন। ১০টি ভিন্ন ভাষায় উপন্যাসটি অনূদিত হয়েছে। অবতার সিং জজ এই উপন্যাসের ইংরেজি অনুবাদ করেন।
সুখপাল বীর সিং হসরত
সুখপাল বীর সিং হসরত (১৯৩৮-২০০১) একজন পাঞ্জাবী কবি ছিলেন।
সুখপাল ১৯৩৮ খ্রিস্টাব্দে ব্রিটিশ ভারতের খানেওয়াল নামক স্থানে জন্মগ্রহণ করেন। ১৯৪৭ খ্রিস্টাব্দে  পাঞ্জাব বিভক্ত হলে তাঁর পরিবার ভারতে চলে যায়। তিনি চণ্ডীগড়ের পাঞ্জাব বিশ্ববিদ্যালয় থেকে স্নাতক স্তরে শিক্ষালাভ করেন।
শিক্ষা সমাপ্ত হলে হসরত পাঞ্জাব সরকারের অধীনে জনসংযোগ দপ্তরে যোগদান করেন। এই সময় তিনি জাগৃতি নামক পাঞ্জাব সরকারের মাসিক পত্রিকার সম্পাদকের দায়িত্ব পালন করেন।
১৯৬৬ খ্রিস্টাব্দে "সর্সবজ পথঝরহাঁ" নামক তাঁর প্রথম কাব্যসঙ্কলন প্রকাশিত হয়। তাঁর সাহিত্যজীবনে তিনি বারোটি কাব্যসঙ্কলন প্রকাশ করেন। "হুসন কিনারে", "হায়াতি দে সোম্মে", "বন কম্বিয়া", "শক্তি নাদ", "হসরত কাব্য", "শক্তি দা দরিয়া" তাঁর উল্লেখযোগ্য রচনা। এছাড়া তিনি একটি উপন্যাস, একটি জীবনী ও কয়েকটি গ্রন্থের সমালোচনা রচনা করেন।
১৯৮০ খ্রিস্টাব্দে "সুরজ তে কহকশন" নামক গ্রন্থ রচনার জন্য  তাঁকে সাহিত্য অকাদেমি পুরস্কার প্রদান করা হয়। পাঞ্জাব সরকার "শক্তি নাদ" এবং "সুরজ দা কাফলা" নামক তাঁর দুইটি কাব্যগ্রন্থকে যথাক্রমে ১৯৬৭-৬৮ ও ১৯৭১-৭২ খ্রিস্টাব্দের সর্বসেরা সঙ্কলন বলে গণ্য করে তাঁকে পুরস্কৃত করেন।
আবদুর রহমান কাশগরী
আবদুর রহমান কাশগরী (১৯১২-১৯৭১) ছিলেন ব্রিটিশ ভারত ও পূর্ব পাকিস্তানের একজন বিশিষ্ট আলেম, ভাষাবিদ, কবি ও লেখক।
আবদুর রহমান কাশগরী পূর্ব তুর্কিস্তানের কাশগরে জন্মগ্রহণ করেন। তার বাবা ছিলেন একজন স্থানীয় শাসক। কমিউনিস্ট অভ্যুত্থানের পর অনেকের সাথে তার বাবা, বড় ভাই ও দুই বোনকে গ্রেপ্তার করা হয় এবং তাদের খামার ও অন্য সব সহায়সম্পদ দখল করে নেয়া হয়। শোকে তার মা মানসিক ভারসাম্য অনেকটা হারিয়ে ফেলেছিলেন। এই অবস্থায় তার এক মামার পরামর্শে মুসলিমদের একটি গেরিলা দলের সহায়তায় উদ্বাস্তুদের একটি দলের সাথে তিনি ভারতে চলে আসেন। তবে তার মা তার ভাইবোনদের ফেরার আশা করে কাশগর থেকে যান। আবদুর রহমান কাশগরীর বয়স ছিল এসময় চৌদ্দ-পনেরো বছর।
কৈশোরে উদ্বাস্তু হয়ে ভারতে আসার পর আবদুর রহমান কাশগরী লখনৌয়ের নদওয়াতুল উলামার এতিমখানায় আশ্রয় পান। তিনি এখানে হাদিস, তাফসির, আরবি সাহিত্যসহ বিভিন্ন বিষয়ে উচ্চতর শিক্ষালাভ করেছেন। নদওয়াতুল উলামায় উচ্চশিক্ষা সমাপ্ত করার পর লখনৌ সফরে আসা আবুল কাশেম ফজলুল হকের অণুরোধে ১৯৩৮ সালে কলকাতা আলিয়া মাদ্রাসার শিক্ষক হিসেবে যোগ দেন। ১৯৪৭ সালে দেশ বিভাগের পর তিনি ঢাকা আলিয়া মাদ্রাসায় যোগ দেন। এখানে তিনি হোস্টেল সুপারের দায়িত্বও পালন করেছেন।
আবদুর রহমান কাশগরী কবি ও লেখক হিসেবে খ্যাত ছিলেন। তার রচিত আরবি "আয-যাহারাত" কাব্যগ্রন্থে দেশাত্মবোধ এবং প্যান ইসলামিজম চেতনার কথা রয়েছে। তিনি "আল-মুফিদ" নামে উচ্চমানের একটি আরবি-উর্দু‌-বাংলা অভিধান প্রণয়ন করেছিলেন। "আল-হাদিকা" নামে তার লেখা একটি আরবি গদ্য ও পদ্যের সঙ্কলন রয়েছে। তার লিখিত আরবি সাহিত্যের অনেক বই মাদ্রাসায় পাঠ্য ছিল। তার অপ্রকাশিত রচনাবলীর মধ্যে রয়েছে মাহক্কুন নাকদ, শের ইবনি মুকবিল, ইযালাতুল খাফা আল খিলাফাতিল খুলাফা, ফারহাঙ্গে কাশগরী।
আবদুর রহমান কাশগরী চিরকুমার ছিলেন। শিক্ষকতা পেশাকে তিনি জীবিকা হিসেবে নেন এবং আমৃত্যু এই দায়িত্বে ছিলেন। মাদ্রাসার আবাসিক ছাত্রদেরকে তিনি সন্তান হিসেবে স্নেহ করতেন। নতুন বই কেনা ছিল তার শখ। এছাড়া তিনি বিড়াল পালন করতেন।
আবদুর রহমান কাশগরী ১৯৭১ সালে ঢাকায় ইন্তেকাল করেন। তাকে আজিমপুর কবরস্থানে দাফন করা হয়।
তেজ প্রকাশ সিং
তেজ প্রকাশ সিং ভারতের পাঞ্জাব রাজ্যের ভারতীয় জাতীয় কংগ্রেস রাজনৈতিক দলের একজন রাজনীতিবিদ।
তেজপাল পাঞ্জাবের প্রাক্তন মুখ্যমন্ত্রী বিয়ন্ত সিংয়ের পুত্র। তেজপাল পাঞ্জাব বিধানসভায় ২০০২-২০০৭ এবং ২০০৭-২০১২ পর্যন্ত পরপর দুই বার পায়ল বিধানসভা কেন্দ্র থেকে প্রতিনিধিত্ব করেন। তিনি পাঞ্জাবের পরিবহন মন্ত্রীর দায়িত্বও পালন করেন।
বীর দেবিন্দর সিং
বীর দেবিন্দর সিং ভারতের পাঞ্জাব রাজ্যের একজন রাজনীতিবিদ।
বীর দেবিন্দর সিং পাঞ্জাব বিধানসভায় ২০০২ থেকে ২০০৭ খ্রিস্টাব্দ পর্যন্ত খরার বিধানসভা কেন্দ্র থেকে প্রতিনিধিত্ব করেন। ২০০৩ থেকে ২০০৪ খ্রিস্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। ভারতীয় জাতীয় কংগ্রেসের এই রাজনীতিবিদকে পরবর্তীকালে দল থেকে বহিষ্কার করা হয়।
দক্ষিণ কামরূপ মহাবিদ্যালয়
দক্ষিণ কামরূপ মহাবিদ্যালয় (; ) অসমের কামরূপ জেলার অন্তর্গত মির্জার একটি ঐতিহ্যমণ্ডিত শিক্ষানুষ্ঠান। মহাবিদ্যালয়টি গুয়াহাটি বিশ্ববিদ্যালয়ের অধীনস্থ । 
১৯৬১ সনে দক্ষিণ কামরূপ মহাবিদ্যালয় স্থাপন করা হয়। ২০০৫ সনে মহাবিদ্যালটি প্রাদেশীকরন করা হয়। 
দক্ষিণ কামরূপ মহাবিদ্যালয় কামরূপ জেলার মির্জায় অবস্থিত । লোকপ্রিয় গোপীনাথ বরদলৈ আন্তর্জাতিক বিমানবন্দর থেকে ৬কি:মি: পশ্চিমে মালিয়াটা পাহাড়ের নিকটে অবস্থিত। 
দক্ষিণ কামরূপ মহাবিদ্যালয়ে নিমোক্ত পাঠ্যক্রমে শিক্ষা প্রদান করা হয়।
সুজন সখী
সুজন সখী ১৯৭৫ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। প্রমোদ কর ছদ্মনামে ছায়াছবিটি পরিচালনা করেছেন প্রখ্যাত চলচ্চিত্রকার খান আতাউর রহমান। জনতা চিত্র প্রকল্প প্রযোজিত এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প তুলে ধরা হয়েছে এই চলচ্চিত্রে। এতে নাম চরিত্রে অভিনয় করেছেন ফারুক ও কবরী সারোয়ার। এছাড়াও অন্যান্য ভূমিকায় রয়েছেন খান আতাউর রহমান, ইনাম আহমেদ, রওশন জামিল, সুমিতা দেবী। চলচ্চিত্রটি জাতীয় চলচ্চিত্র পুরস্কারের প্রথম আয়োজনে তিনটি বিভাগে পুরস্কার অর্জন করে। ১৯৯৪ সালে চলচ্চিত্রকার শাহ আলম কিরণ অকাল প্রয়াত অভিনেতা সালমান শাহ ও শাবনূর জুটিকে নিয়ে "সুজন সখি" নামে চলচ্চিত্রটির পুনঃনির্মাণ করেন।
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখী তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখী একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!ছায়াছবিটির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান ও মমতাজ আলী খান। গানে কণ্ঠ দিয়েছেন আব্দুল আলীম, সাবিনা ইয়াসমিন, নীলুফার ইয়াসমিন, ইন্দ্রমোহন রাজবংশী, রথীন্দ্রনাথ রায়, গোলাম আম্বিয়া, ইয়ামিন চৌধুরী, ও মুস্তাফিজুর রহমান।জাতীয় চলচ্চিত্র পুরস্কারবাচসাস পুরস্কার
স্বর্ণ রাম
স্বর্ণ রাম ভারতের পাঞ্জাব রাজ্যের ভারতীয় জনতা পার্টির একজন রাজনীতিবিদ।
স্বর্ণ রাম পাঞ্জাব বিধানসভায় ১৯৯৭ থেকে ২০০২ এবং ২০০৭ থেকে ২০১২ খ্রিস্টাব্দ পর্যন্ত ফগওয়াড়া বিধানসভা কেন্দ্র থেকে প্রতিনিধিত্ব করেন। ১৮ জুন ১৯৯৭ থেকে ২৬ জুলাই ১৯৯৭ খ্রিস্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। ২০০৭ থেকে ২০১২ খ্রিস্টাব্দ পর্যন্ত তিনি সরকারের প্রযুক্তি শিক্ষা, শিল্প প্রশিক্ষণ ও সামাজিক সুরক্ষা মন্ত্রকের মন্ত্রিত্বের দায়িত্ব পালন করেন।
দরবারী লাল
দরবারী লাল ভারতের পাঞ্জাব রাজ্যের একজন রাজনীতিবিদ।
দরবারী লাল পাঞ্জাব বিধানসভায় ১৯৮০ থেকে ১৯৯২ এবং ২০০২ থেকে ২০০৭ খ্রিস্টাব্দ পর্যন্ত অমৃতসর কেন্দ্রীয় বিধানসভা কেন্দ্র থেকে প্রতিনিধিত্ব করেন। ২৬ জুন ২০০২ থেকে ১০ মার্চ ২০০৩ এবং ১২ জুলাই ২০০৪ থেকে ১০ মার্চ ২০১২ খ্রিস্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। পূর্বে তিনি ভারতীয় জাতীয় কংগ্রেসের সদস্য হলেও ২০১৪ খ্রিস্টাব্দে তিনি ভারতীয় জনতা পার্টিতে যোগদান করেন।
নির্মল সিং কাহলোঁ
নির্মল সিং কাহলোঁ ভারতের পাঞ্জাব রাজ্যের শিরোমণি অকালী দলের একজন রাজনীতিবিদ।
নির্মল সিং কাহলোঁ পাঞ্জাব বিধানসভায় ৫ নভেম্বর ১৯৮৫ থেকে ৬ মে ১৯৮৬ খ্রিস্টাব্দ পর্যন্ত ডেপুটি স্পিকারের দায়িত্ব পালন করেন। তিনি ১৯৯৭ থেকে ২০০২ খ্রিস্টাব্দ পর্যন্ত পাঞ্জাব সরকারের গ্রামোন্নয়ন ও পঞ্চায়েত মন্ত্রকের দায়িত্ব সামলান। ২০০৭ খ্রিস্টাব্দ থেকে ২০১২ খ্রিস্টাব্দ পর্যন্ত তিনি পাঞ্জাব বিধানসভার স্পিকারের দায়িত্ব পালন করেন। নির্মলকে নিয়োগ সংক্রান্ত এক কেলেঙ্কারিতে অভিযুক্ত করা হয় কিন্তু আদালতে তিনি নির্দোষ প্রমাণিত হন। তাঁর পত্নী সুরিন্দর কউর কাহলোঁ ২০১৫ খ্রিস্টাব্দে মৃত্যুবরণ করেন।
কুলরাজ রণধাওয়া
কুলরাজ কউর রণধাওয়া (জন্ম: ১৬ মে, ১৯৮৩) একজন পাঞ্জাবি চলচ্চিত্র অভিনেত্রী, যিনি করীনা করীনা নামক জনপ্রিয় টেলিভিশন ধারাবাহিকে করিনা নামক চরিত্রে অভনয়ের জন্য পরিচিত।
নূর কুতুব আলম
নূর কুতুব আলম (মৃত্যু: আনুমানিক ৮১৮ হিজরি/১৪১৫ খ্রিষ্টাব্দ) ছিলেন মধ্যযুগে বাংলার একজন দরবেশ। পান্ডুয়ার পীর আউলিয়াদের মধ্যে তিনি সবচেয়ে বেশি মর্যাদার অধিকারী ছিলেন। তার পিতা শেখ আলাউল হকও একজন পীর ছিলেন। পিতার মত নূর কুতুব আলম ছিলেন চিশতিয়া তরিকার পীর।
রাজা গণেশের ক্ষমতাদখলের পর বাংলার মুসলিমদের উপর নির্যাতন শুরু হলে নূর কুতুব আলম জৌনপুরের সুলতান ইবরাহিম শর্কীকে বাংলা আক্রমণের অনুরোধ জানান। অনুরোধে সাড়া দিয়ে ইবরাহিম শর্কী বাংলার দিকে অগ্রসর হন। এর ফলে রাজা গণেশ তাকে অনুরোধ করেন যাতে ইবরাহিম শর্কীকে ফিরে যেতে বলা হয়। নূর কুতুব আলম অমুসলিমের পক্ষে মুসলিম সুলতানকে অনুরোধে অপারগতা প্রকাশ করেন এবং গণেশকে ইসলাম গ্রহণের শর্ত দেন। তবে গণেশ ইসলাম করেননি। তার বদলে তার পুত্র যদু ইসলাম গ্রহণ করে জালালউদ্দিন মুহাম্মদ নাম গ্রহণ করে মসনদে বসেন। এরপর ইবরাহিম শর্কী ফিরে যান।
নূর কুতুব আলম সব ধরনের কায়িক শ্রম করতেন। দরগায় আগত ফকিরদের সেবা তিনি ব্যক্তিগতভাবে করতেন। তার পুত্র শেখ রাফকাতউদ্দিন ও শেখ আনোয়ার তার কাছে আধ্যাত্মিক শিক্ষা লাভ করেছিলেন। শেখ রাফকাতউদ্দিনের পুত্র শেখ জাহিদও দরবেশ হিসেবে খ্যাতি অর্জন করেছিলেন। শেখ হুসামউদ্দিন মানিকপুরী ছিলেন নূর কুতুব আলমের অন্যতম প্রধান মুরিদ।
নূর কুতুব আলম আনুমানিক ৮১৮ হিজরি বা ১৪১৫ খ্রিষ্টাব্দে ইন্তেকাল করেন। মৃত্যুর পর তাকে পান্ডুয়ার শাশ হাজারি দরগায় দাফন করা হয়। তার পিতাকেও এখানে দাফন করা হয়েছিল। নূর কুতুব আলমের অনুসারীরা কয়েক শতাব্দী ধরে বাংলার মুসলিমদের জীবনে উল্লেখযোগ্য ভূমিকা রেখে গিয়েছেন।
তার দরগা সংলগ্ন সরাইখানা ও মাদ্রাসার জন্য সুলতান আলাউদ্দিন হোসেন শাহ বেশ কয়েকটি গ্রাম ওয়াকফ করেছিলেন। জেয়ারতের উদ্দেশ্যে সুলতান ব্যক্তিগতভাবে বছরে একবার রাজধানী একডালা থেকে পান্ডুয়া আসতেন।
অবতরণ ফি
অবতরণ ফি বা ল্যান্ডিং ফি হলো একধরনের কর যা এয়ারক্রাফট কোম্পানি একটি নির্দিষ্ট বিমানবন্দরে অবতরণ করার সময় এয়ারপোর্ট অথরিটি কে প্রদান করে থাকে। ল্যান্ডিং ফি এয়ারপোর্ট এর ধরন অনুসারে পরিবর্তন হয় সাধারনত ব্যাস্ত এয়ারপোর্ট গুলাতে এই কর বেশী হয়ে থাকে কারণ সেখানে ল্যান্ডিং এর চাহিদা বেশী তথাপি অন্য এয়ারপোর্ট গুলাতে এই কর কম হয়ে থাকে। এই ফি মূলত এয়ারক্রাফট মেনটেনেন্স,রানওয়ে ও ট্যাক্সি ব্যবহার করার জন্য প্রদান করা হয়।
ল্যান্ডিং ফি কমিয়ে রাখার মাধ্যমে অনেক বেশী বিমানকে সেই এয়ারপোর্ট এ ল্যান্ড করার ব্যাপারে আকৃষ্ট করা যায়। বিশেষ করে জেনারেল এভিয়েশন ল্যান্ডিং ফি গ্রহণ করে না।
ল্যান্ডিং ফি সাধারনত এয়ারপোর্ট গুলোর কি ধরনের সেবা প্রদান করে তার উপর নির্ভর করে। কিছু এয়ারপোর্ট ল্যান্ডিং ফি এর সাথেই এয়ারপোর্ট এর চেক ইন, গেট ইত্যাদির সেবা দিয়ে থাকে আবার কিছু এয়ারপোর্ট নামমাত্র ল্যান্ডিং ফি নিয়ে চেক ইন, গেইট এর জন্য আলাদা সেবা প্রদান করে।
আলাদা আলাদা এয়ারপোর্ট গুলোর ল্যান্ডিং ফি কখনো একরকম হয় না কারণ তা বিভিন্ন বিষয়ের উপর নির্ভর করে। যেমন আমেরিকার অধিকাংশ এয়ারপোর্ট এফএএ থেকে ফি পেয়ে থাকে যেটা আবার কানাডাতে হয়না। কানাডাতে সাধারণত এয়ারপোর্ট গুলোতে জমির দরের মাধ্যমে এই ফি নেওয়া হয়।
ল্যান্ডিং ফি বিভিন্ন বিষয়ের উপর নির্ভর করে যেমন মালামালের ওজন, সিটের সংখ্যা, বিমানের দেশের এয়ারপোর্ট, সেবার মান ইত্যাদি। বিভিন্ন এয়ারপোর্ট এ বিমান সেবার ধরনের উপর ফি নিয়ে থাকে যেমন পার্ট ১৩৫ অথবা ১২১
জুহু
জুহু মহারাষ্ট্রের রাজধানী মুম্বাইয়ের উপনগরগলোর একটি। এলাকটি বলিউডের বিখ্যাত কলাশিল্পীদের বাসস্থান এবং জুহু সৈকতের কারণে বেশী প্রসিদ্ধ। জুহু পশ্চিমে আরব সাগর দ্বারা, পূর্বে সান্তাক্রুজ ও ভিলে পার্লে দ্বারা, উত্তরে বর্সোবা ও দক্ষিণ দিক খার শহরতলী দ্বারা পরিবেষ্টিত।
জুহু-র পার্শ্ববর্তী উপনগরীর রেলের স্টেশনগুলোর মধ্যে আন্ধেরি স্টেশন সব কাছে অবস্থিত; এছাড়াও ভিলে পার্লে, ও খার স্টেশন জুহু-র নিকটেই অবস্থিত।
এখানে একটি হেলিকপ্টর বন্দর আছে যেখান থেকে নিকটতম বিভিন্ন শহরের জন্য পরিষেবা উপলব্ধ।
ফোকাস সিটি
এয়ারলাইন ইন্ডাস্ট্রিতে ফোকাস সিটি হলো যেখান থেকে বিমানগুলো পয়েন্ট টু পয়েন্ট গন্তব্যে ফ্লাইট পরিচালনা করে। সাধারণত ফোকাস সিটি স্থানিয় বাজারে যাত্রিদের প্রাধান্য দিয়ে থাকে যারা কানেক্টিং ফ্লাইট ধরে একটা ফোকাস সিটি তার ব্যবহারের উপর ভিত্তি করে ছোট এয়ার হাব হিসেবে ব্যবহৃত হতে পারে। এলিজিয়েন্ট এয়ার,জেট ব্লু এবং ফ্রন্টিয়ার হলো কয়েকটা উদাহরণ যারা ফোকাস সিটিতে ফ্লাইট পরিচালনা করে থাকে।
আভ্যন্তরীন ফ্লাইট
ডোমেস্টিক ফ্লাইট হলো সিভিল এভিয়েশনের মাধ্যমে পরিচালিত কমার্শিয়াল ফ্লাইট যেখানে উভয় গন্তব্য একই দেশের ভিতরে হয়ে থাকে।
যে সমস্ত এয়ারপোর্ট ডোমেস্টিক ফ্লাইট পরিচালনা করে তারা ডোমেস্টিক এয়ারপোর্ট নামে পরিচিত।
ডোমেস্টিক ফ্লাইটগুলো সাধারণত বিরতিহীন হয় এবং প্রতিদিন অনেকবার পরিচালিত হয়।
ডোমেস্টিক ফ্লাইটগুলো ইন্টারন্যাশনাল ফ্লাইট গুলোর চেয়ে সস্তা হয়। আবার কিছু ইন্টারন্যাশনাল ফ্লাইট এর মূল্য দূরত্ব এর কারনে ডোমেস্টিক এর চেয়ে সস্তা হয়ে থাকে।
চিত্রা সিং
চিত্রা সিং ভারতের একজন গজল গায়িকা। তিনি বিখ্যাত গজল গায়ক জগজিৎ সিং-এর স্ত্রী।
চিত্রা সোম বাঙালি পরিবারে জন্মগ্রহণ করেন। তিনি কোন আনুষ্ঠানিক বাদ্যযন্ত্র প্রশিক্ষণ ছিল না, কিন্তু তিনি তরুণ বয়স থেকে গান গেয়েছিলেন। তিনি স্কুলে নামমাত্র ছাত্রী ছিলেন এবং তার শিক্ষা সম্পন্ন করার পর কলকাতার একটি সাচিবিক কাজ নেন।
দেব প্রসাদ দত্ত, একটি নেতৃস্থানীয় বিজ্ঞাপনী সংস্থার নির্বাহী ছিলেন। তার সাথে চিত্রার প্রথম বিয়ে হয়। এই দম্পতির মনিকা নামে একটি কন্যা আছে।
গ্রিন ডে
গ্রিন ডে একটি আমেরিকান রক ব্যান্ড যা ১৯৮৬ সালে গঠিত হয়। ব্যান্ডের সদস্যরা হলেন ভোকালিস্ট ও গিটারিস্ট বিলি জো আর্মস্ট্রং, বেজিস্ট মাইক ডার্ন্ট, ড্রামার ট্রে কুল ও গিটারিস্ট জেসন হোয়াইট। গ্রিন ডে কে বর্তমান সময়ের অন্যতম একটি জনপ্রিয় পাঙ্ক ব্যান্ড হিসেবে ধরা হয়। ব্যান্ড টি এ পর্যন্ত ৮৫ মিলিয়নের বেশি রেকর্ড বিশ্বব্যাপি বিক্রি করতে সক্ষম হয়েছে যেখানে আমেরিকাতেই বিক্রি হয়েছে ৩২ মিলিয়নের মতো। ‘গ্রিন ডে’ অন্যান্য পুরস্কারের মধ্যে ব্যান্ড তিনবারের মতো গ্রামি এওয়ার্ড পেয়েছে।সলো অ্যালবাম
ভারীগান
ভারীগান () হচ্ছে অসমের অন্যতম প্রধান জাতি রাভাদের লোকনাট্য ও গান । বিশেষকরে অসমের কামরূপ ও গোয়ালপাড়া জেলায় বসবাস করা পাতিরাভাদের মধ্যে এই প্রথা বহুঅতিত থেকেই চলে আসছে। এই প্রথা কখন থেকে চলে আসছে তার কোনো লিখিত প্রমাণ নাই। এর কাহিনী লোকের মুখে প্রচলিত হয়ে আসছে। ভারী অর্থ ওজন ও গীত অর্থ গান। ভারীগান করা দলটি তাঁদের প্রযোজনীয় বাদ্যযন্ত্র ও অন্যান্য সামগ্রী এক স্থান থেকে অন্য স্থানে নেওয়ার জন্য ভারী বহন করতে হয় বলে এই নৃত্য ও গানকে একত্রে ভারীগান বলা হয়। সাধারনত সমাজের কোনো বিদ্যান ব্যক্তি অধবা গুরুদেবে এই নাট্যশৈলীর আভাস দেন বলে পাতিরাভারা ইহাকে গুরুবিদ্যাও বলে৷। 
ভারীগানের বিষয়বস্তু হচ্ছে রামায়ণের কাহিনী। রামায়ণের কাহিনী সমূহের মধ্যে সীতা হরণ, মেঘনাদ বধ, রাবণ বধ, লক্ষণের শক্তিশেল ইত্যাদি কাহিনী নাটকে প্রাধান্য বেশী পায়। কাহিনী পরিবেশন করার সময় দর্শকদের আমোদ-প্রমোদের জন্য হাস্য ব্যাঙ্গ করা হয়।
এই নাটক পরিবেশন করার সময় শিল্পীরা মুখমণ্ডলে রামায়ণের চরিত্রের মুখা পরিধান করেন। কাহিনী পরিবেশন করা চরিত্র সংলাপ না করে শুধু অভিনয় করে। 
এই নাটক পরিবেশনের সময় ঢোল, খোল ও করতাল ব্যবহার করা হয়।
অসমীয়া লোকগীত
অসমীয়া লোকগীত বলতে প্রাচীণ কালে অসমীয়া সমাজে প্রচলিত গানকে বোঝায়। অসমীয়া লোকগীতের বিশেষতঃ এই যে গানগুলোকে গান না বলে নাম বলা হয়। অসমীয়া লোকগীতের মধ্যে বিয়া নাম, আইনাম, গোঁসাইনাম, ভেকুলী বিয়ানাম (ব্যাঙের বিবাহ), ধাইনাম ইত্যাদি প্রধান। অন্যান্য লোকগীতের মধ্যে ফুলকোঁয়র-মণিকোঁয়র গীত, নাহর গীত, বদন বরফুকন গীত, জিকির ও জারী, দেহবিচার গীত, টোকারী গীত,ঐনিতম, মহোহো গীত, জনা গাভরুর গীত, শান্তি বারমাহীর গীত, বনঘোষা, মণিরাম দেওয়াণের গীত, জয়মতী কুঁয়রীর গীত ইত্যাদি অন্যতম। এই গীতগুলির রচনাকাল ষষ্ঠ থেকে অষ্টম-নবম শতিকা বলে ইতিহাসবিদেরা অণুমান করেছেন।
বিলি জো আর্মস্ট্রং
বিলি জো আর্মস্ট্রং ক্যালিফোর্নিয়ার ওকল্যান্ডে জন্মগ্রহণ করেন। তিনি আমেরিকার পাঙ্ক ব্যান্ড গ্রিন ডে এর প্রতিষ্ঠাতা সদস্য। বিলি জো একাধারে সুরকার, গীতিকার ও গিটারিস্ট। ১৯৮৬ সালে মাত্র ১৪ বছর বয়সে তিনি তার বাল্যবন্ধু মাইক ডার্ন্টকে নিয়ে সুইট চিলড্রেন নামে একটি ব্যান্ড গঠন করেন। পরে ১৯৮৯ সালে ব্যান্ডের নাম পরিবর্তন করে গ্রিন ডে রাখা হয়।
গ্রিন ডে
অলিম্পিকে পূর্ব জার্মানি
পূর্ব জার্মানি বা জার্মান গণতান্ত্রিক প্রজাতন্ত্র জার্মান বিভাজনের পর ১৯৫১ সালের ২২ এপ্রিল আলাদা জাতীয় অলিম্পিক কমিটি গঠন করে। এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮৪ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮৪ লস এঞ্জেলেস গেমসে জার্মানি সোভিয়েত ইউনিয়নের নেতৃত্বে বয়কট করেছে।
পূর্ব জার্মানির ক্রীড়াবিদগন ৫টি গ্রীষ্মকালীন অলিম্পিক গেমসে অংশগ্রহণ করে ৪০৯টি পদক এবং ৬টি শীতকালীন অলিম্পিক গেমসে অংশগ্রহণ করে ১১০টি পদক জিতেছে।
দক্ষিণপূর্ব এশিয়ায় জৈনধর্ম
থাইল্যান্ড, মালয়শিয়া, সিঙ্গাপুর প্রভৃতি রাষ্ট্রে জৈনধর্ম একটি সংখ্যালঘু ধর্মমত। যদিও ভারতীয় সভ্যতা সাধারণভাবে এই সকল দেশ ও জাতির ভাষা, হরফ, পঞ্জিকা ও শিল্পকলা-সংক্রান্ত দিকগুলিকে প্রভাবিত করেছে।
জৈন ধর্মগ্রন্থগুলিতে দক্ষিণপূর্ব এশিয়ার বিভিন্ন স্থানের উল্লেখ পাওয়া যায়। সম্প্রতির রাজত্বকালে জৈন শিক্ষকদের দক্ষিণপূর্ব এশিয়ার বিভিন্ন দেশে প্রেরণ করা হয়েছিল।
বিশিষ্ট জৈনধর্মাবলম্বীদের (যেমন জৈন সন্ন্যাসী ক্ষুল্লক প্রযত্ন সাগর) জৈনধর্মের প্রতিনিধিত্ব, স্থানীয় জৈন গোষ্ঠীগুলিকে দিকনির্দেশ এবং অন্যান্য ধর্মমতগুলির (বিশেষত বৌদ্ধধর্ম) সঙ্গে মতবিনিময়ের উদ্দেশ্যে ভারত থেকে দক্ষিণপূর্ব এশিয়ায় প্রেরণ করা হয়েছিল।
জৈন আগমে দক্ষিণপূর্ব এশিয়াকে ‘সুবর্ণভূমি’ নামে উল্লেখ করা হয়েছে। কথিত আছে, কলকাচার্য নামে এক জৈন সন্ন্যাসী মায়ানমারে (ব্রহ্মদেশ) গিয়েছিলেন।
দ্বিতীয় বিশ্বযুদ্ধের আগে প্রায় ৫,০০০ জৈন পরিবার মায়ানমারে বাস করত। প্রায় সব কটি পরিবারই বর্তমানে মায়ানমার ত্যাগ করেছে। ইয়াঙ্গনে এখন তিনটি বা চারটি জৈন পরিবার বাস করে। সেখানে একটি জৈন মন্দিরও রয়েছে। পুরনো রেঙ্গুনের লাথা টাউনশিপের ২৯শ স্ট্রিটে অবস্থিত এই মন্দিরটি রোমানেস্ক স্থাপত্যশৈলীতে নির্মিত। ইয়াঙ্গন হেরিটেজ ট্রাস্ট পুরনো রেঙ্গুনের অন্যান্য গুরুত্বপূর্ণ দর্শনীয় স্থান সহ এই মন্দিরটিও সংরক্ষণ করতে উদ্যোগী হয়েছে।
কম্বোডিয়ায় জৈনধর্মের অস্তিত্বের কোনও প্রমাণ পাওয়া যায় না।
ইন্দোনেশিয়ায় একটি ছোটো জৈন ধর্মীয় গোষ্ঠীর অস্তিত্ব রয়েছে। এই ধর্মীয় গোষ্ঠীটি জাকার্তায় বিভিন্ন জৈন উৎসবের আয়োজন করে থাকে। এই গোষ্ঠীর সংগঠনটির নাম ‘জৈন সোশ্যাল গ্রুপ, ইন্দোনেশিয়া’।
লাওসে জৈনধর্মের কোনও অস্তিত্ব নেই।
মালয়শিয়ায় প্রায় ২,৫০০ জৈন বাস করেন। মনে করা হয়, খ্রিস্টীয় ১৫শ বা ১৬শ শতাব্দীতে তাঁদের কয়েকজনের পূর্বপুরুষেরা মালাক্কা থেকে মালয়শিয়ায় এসেছিলেন।
মালয়শিয়ার প্রথম জৈন মন্দিরটি পেরাকের ইপোহে অবস্থিত। ২০১২ সালে এটি উৎসর্গিত হয়। কুয়ালা লামপুরেও একটি জৈন মন্দির রয়েছে। কুয়ালা লামপুরের বাংসার অঞ্চলে অবস্থিত এই মন্দিরটি ভারত থেকে আনীত ৪,০০০ কিলোগ্রাম শ্বেতপাথরে নির্মিত। ২০১১ সালে এই মন্দিরটি উদ্বোধনের সময় মালয়শিয়ার মানবসম্পদ উন্নয়ন মন্ত্রী সুব্রহ্মণ্যম সৎশিবম উপস্থিত ছিলেন।
ফিলিপিনসে জৈনধর্মের কোনও অস্তিত্ব নেই।
২০শ শতাব্দীর প্রথম ভাগে প্রথম বিশ্বযুদ্ধের (১৯১০-১৯১৪) পর সিঙ্গাপুরে জৈনরা বসতি স্থাপন করেছিল। ২০০৬ সালের হিসেব অনুসারে, সিঙ্গাপুরে ১,০০০ জৈন বসবাস করেন।
প্রাচীনকালে শ্রীলঙ্কা হয়ে জৈন সন্ন্যাসীরা জৈন মূর্তিগুলি থাইল্যান্ডে নিয়ে যান। চিয়াংমাইতে একটি নগ্ন জৈন মূর্তি বুদ্ধমূর্তি হিসেবে পূজিত হত। যদিও কঠোর তপস্যার উপর অত্যধিক গুরুত্ব আরোপ করার জন্য থাইল্যান্ডে জৈনধর্ম জনপ্রিয়তা অর্জনে ব্যর্থ হয়।
বর্তমানে প্রায় ৬০০ জৈন পরিবার থাইল্যান্ডে বাস করেন। এঁরা বাস করেন প্রধানত ব্যাঙ্ককে। থাইল্যান্ডের জৈন গোষ্ঠীটি সিঙ্গাপুর, মার্কিন যুক্তরাষ্ট্র প্রভৃতি অঞ্চলের জৈন গোষ্ঠীগুলির মতো সংঘবদ্ধ নয়। এদেশে দিগম্বর ও শ্বেতাম্বর জৈন সম্প্রদায়গুলির জন্য পৃথক পৃথক জৈন মন্দির রয়েছে। ২০০৭ সালে দিগম্বর জৈন ফাউন্ডেশন প্রতিষ্ঠিত হয়।
থাইল্যান্ডের জৈন গোষ্ঠীটি স্থানীয় থাই পিএইচডি ছাত্রছাত্রীদের জৈনধর্ম নিয়ে গবেষণার জন্য অর্থসাহায্য দেয়। থাইল্যান্ডের কিছু কিছু রেস্তোরাঁয় জৈন খাদ্য পরিবেশন করা হয়।
ব্যাঙ্ককের হিরে কাটা ও পালিশ করার ব্যবসাটির একটি বড়ো অংশ জৈন গোষ্ঠীটি পরিচালনা করে।
ভিয়েতনামে জৈনধর্মের কোনও অস্তিত্ব নেই।
২০১৬ গ্রীষ্মকালীন অলিম্পিকে বাংলাদেশ
২০১৬ গ্রীষ্মকালীন অলিম্পিক গেমসে বাংলাদেশ পূর্ব ঘোষিত ক্রীড়াসূচী মোতাবেক ৫ - ২১ আগস্ট, ২০১৬ তারিখে ব্রাজিলের রিও দি জেনেরিওতে অনুষ্ঠিত অলিম্পিক গেমসে ৫টি বিভাগে ৭ জন ক্রীড়াবিদ প্রেরণ করে। এটি হল গ্রীষ্মকালীন অলিম্পিকে বাংলাদেশের নবম অংশগ্রহণ।
২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন গলফার সিদ্দিকুর রহমান।
ট্রাইপার্টাইট কমিশনের আমন্ত্রণে বাংলাদেশের একজন নারী তীরন্দাজ অলিম্পিক গেমসে অংশগ্রহণের সুযোগ পায়।
বাংলাদেশের একজন গলফার অলিম্পিক গেমসে অংশগ্রহণ করে। ১১ জুলাই ২০১৬, আইজিএফ বিশ্ব র্যাঙ্কিং অনুযায়ী সিদ্দিকুর রহমান শীর্ষ ৬০ খেলোয়াড়ের সাথে সরাসরি প্রবেশ করে। সিদ্দিকুর রহমান অলিম্পিক গেমসে বাংলাদেশের প্রথম ক্রীড়াবিদ, যিনি ওয়াইল্ড কার্ড, ট্রাইপার্টাইট কমিশন বা সার্বজনীন আমন্ত্রণ নয় বরং যোগ্যতার ভিত্তিতে সরাসরি নির্বাচিত হয়েছেন।
বাংলাদেশের একজন শ্যুটার ট্রাইপার্টাইট কমিশনে আমন্ত্রণে অলিম্পিক গেমসে অংশগ্রহণ করে।
বাংলাদেশ ফিনা থেকে সার্বজনীন আমন্ত্রণ পেয়ে দুইজন সাঁতারু অলিম্পিকে অংশগ্রহণ করে।
আফ্রিকায় জৈনধর্ম
আফ্রিকায় জৈনধর্ম উক্ত মহাদেশে ইহুদি ধর্ম, খ্রিস্টধর্ম ও ইসলামের অনেক পরে এসেছে। সেই কারণে আফ্রিকায় এই ধর্মের ইতিহাসও সংক্ষিপ্ত সময়ের। আফ্রিকায় প্রায় ১ লক্ষ জৈন এবং ১০টি জৈন সংগঠন রয়েছে।
১৯শ শতাব্দীর শেষভাগে যখন জৈনরা প্রথম ভারত থেকে কেনিয়া, ও পরে উগান্ডা, সুদান ও তানজানিয়ায় বসতি স্থাপন করে, তখনই আফ্রিকায় প্রথম জৈনধর্ম প্রবেশ করেছিল।
১৯৭২ সালে ইদি আমিনের নীতির পরিপ্রেক্ষিতে জৈনরা বিপুল সংখ্যায় উগান্ডা পরিত্যাগ করেছিলেন। তাঁরা অন্যত্র চলে যেতে বাধ্য হন। কেউ কেউ অস্ট্রেলিয়া, উত্তর আমেরিকা ও ইউরোপে চলে যান।
কেনিয়ায় প্রায় ১০০ বছর ধরে জৈনধর্মের অস্তিত্ব রয়েছে। একটি ছোটো গোষ্ঠী নিয়মিত জৈন সম্মেলন, চলচ্চিত্র উৎসব ও অন্যান্য সাঙ্গাঠনিক অনুষ্ঠান পালন করে।
নাইরোবি ও মোম্বাসায় জৈন মন্দির আছে। নাইরোবি ও অন্যান্য বড়ো শহরে জৈনরা সর্বাধিক সফল ও সমৃদ্ধ ব্যবসায়ীদের মধ্যে অন্যতম।
ভারত ও দক্ষিণ আফ্রিকায় ব্রিটিশ শাসনকালে জৈনরা দক্ষিণ আফ্রিকায় বসতি স্থাপন করে এবং ব্যবসা ও বাণিজ্যে উন্নতি লাভ করে। এই দেশে প্রচুর জৈন পর্যটক আসেন এবং প্রচুর জৈন বাস করেন। তাই অনেক দক্ষিণ আফ্রিকান রেস্তোরাঁয় জৈন খাদ্য পরিবেশন করা হয়।
বেলজিয়ামে জৈনধর্ম
ইউরোপে, বিশেষত বেলজিয়ামে, জৈন গোষ্ঠী অত্যন্ত লাভজনক হিরে ব্যবসার সঙ্গে যুক্ত।
বেলজিয়ামে প্রায় ১,৫০০ জৈন বাস করেন। এঁদের অধিকাংশই বাস করেন অ্যান্টওয়ার্পে। এঁরা পাইকারি হিরে ব্যবসার সঙ্গে যুক্ত। বেলজিয়ান ভারতীয় জৈনরা আকরিক হিরে বাণিজ্যের দুই-তৃতীয়াংশ নিয়ন্ত্রণ করেন এবং ভারতে তাঁদের আকরিক হিরের ৩৬% সরবরাহ করেন। তাঁরা অ্যান্টওয়ার্পের কাছে উইলরিকে একটি প্রধান জৈন মন্দির ও একটি সাংস্কৃতিক কেন্দ্র নির্মাণ করেছেন। তাঁদের ধর্মগুরু রমেশ মেহতা ২০০৯ সালের ১৭ ডিসেম্বর প্রতিষ্ঠিত বেলজিয়ান কাউন্সিল অফ রিলিজিয়াস লিডার্সের পূর্ণাঙ্গ সদস্য।
হোটেল আগ্রাবাদ
হোটেল আগ্রাবাদ আগ্রাবাদ বাণিজ্যিক এলাকায় অবস্থিত চট্টগ্রামের প্রথম পাঁচ তারকা হোটেল। এতে মোট ১০১ টি লাক্সারিয়াস রুম ও স্যুট রয়েছে। এখানে প্রচুর বিদেশী নাগরিক এতে অবস্থান করে। গ্রাহকের সুবিধার জন্য হোটেলের পাশেই কয়েকটি ট্রাভেল এজেন্সি সহ কিছু মার্কেট রয়েছে।
অলিম্পিকে পশ্চিম জার্মানি
পশ্চিম জার্মানি জার্মান বিভাজনের পর ১৯৫২ সালে এসএএআর হিসাবে এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮০ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮০ মস্কো গেমস যুক্তরাষ্ট্রের নেতৃত্বে বয়কট করেছে।
পশ্চিম জার্মানির ক্রীড়াবিদগন ৫টি গ্রীষ্মকালীন অলিম্পিক গেমসে অংশগ্রহণ করে ২০৪টি পদক এবং ৬টি শীতকালীন অলিম্পিক গেমসে অংশগ্রহণ করে ৩৯টি পদক জিতেছে।
ডোনাল্ড টাস্ক
ডোনাল্ড ফ্রান্সিসজেক টাস্ক (; জন্ম: ২২ এপ্রিল, ১৯৫৭) বিশিষ্ট পোলীয় রাজনীতিবিদ ও ইতিহাসবেত্তা। ১ ডিসেম্বর, ২০১৪ তারিখ থেকে ইউরোপীয় কাউন্সিলের সভাপতির দায়িত্ব পালন করছেন। এরপূর্বে ২০০৭ থেকে ২০১৪ মেয়াদে পোল্যান্ডের প্রধানমন্ত্রীর দায়িত্ব পালন করেন। এছাড়াও সিভিক প্লাটফর্মের সহঃ প্রতিষ্ঠাতা ও সভাপতি ডোনাল্ড টাস্ক।
গদান্সকে জন্মগ্রহণকারী ডোনাল্ড টাস্কের বাবার নামও ডোনাল্ড টাস্ক পেশায় কাঠমিস্ত্রি ছিলেন। মা ইউয়া টাস্ক সেবিকা ছিলেন। টাস্ক পোল্যান্ডের সংখ্যালঘু কাশুবিয়ান গোত্র থেকে এসেছেন। ডিসেম্বর, ২০০৮ সালে ইসরায়েলী সংবাদপত্র হারেৎজে এক স্বাক্ষাৎকারে টাস্ক ইহুদি অভিজ্ঞতার আলোকে নিজ পরিবারের ইতিহাসের সাথে কাশুবিয়ান সংখ্যালঘু গোষ্ঠীর তুলনা করেন। ইহুদিদের ন্যায় সীমান্তবর্তী এলাকায় জন্মগ্রহণকারী ও নাৎসিদের দ্বারা আক্রান্ত এবং কমিউনিস্টদের কাছে অবিশ্বাসী হিসেবে রয়েছে কাশুবিয়ান জনগোষ্ঠী।
১৯৭৬ সালে গদান্সকের নিকোলাস কোপার্নিকাস ১নং উচ্চ বিদ্যালয় থেকে সনদ লাভ করেন। ১৯৮০ সালে গদান্সক বিশ্ববিদ্যালয় থেকে ইতিহাস বিষয়ে স্নাতকধারী হন। এরপর অধ্যাপক রোমান ওয়াপিনস্কির অধীনে এমএ শ্রেণীতে জোজেফ পিটসাডস্কির উপর অভিসন্দর্ভ রচনা করেন। টাস্ক জার্মান ও ইংরেজি ভাষায় কথা বলতে পারেন।
নিজ শহর গদান্সকে আন্দোলনকর্মী হিসেবে জনসম্পৃক্ততায় অগ্রসর হন। সলিডারিটির স্বপক্ষে অবস্থান করেন ও নিজের অনুসারী বিশ্ববিদ্যালয়ের ছাত্রদেরকে সংগঠিত করেন।
১৯৯১ সালে পোলীয় সংসদ থার্ড রিপাবলিক সেইমে প্রথমবারের মতো যোগ দেন। ১৯৯১ সালের নির্বাচনে কেএলডি ৮% আসন লাভ করে ও সেইমে ৩৭ আসন নিয়ে প্রতিনিধিত্ব করে। দলের প্রধান রাজনৈতিক প্রচারণা ছিল 'ডানপন্থী নয়, বামপন্থী নয়, সোজা ইউরোপপন্থী'। টাস্ক দলের অন্যতম সদস্য ছিলেন ও তৃতীয় পোলীয় প্রজাতন্ত্রের প্রথম সেইমে সদস্য হন। এরপর একবার বাদে ধারাবাহিকভাবে এতে সম্পৃক্ত থাকেন। ১৯৯৭ থেকে ২০০১ পর্যন্ত সিনেটে ভাইস মার্শাল বা ডেপুটি স্পিকার এবং ২০০১ থেকে ২০০৫ পর্যন্ত সেইমে ভাইস মার্শালের দায়িত্বে পালন করেন।
৯ নভেম্বর, ২০০৭ তারিখে তিনি আনুষ্ঠানিকভাবে প্রধানমন্ত্রীরূপে ঘোষিত হন। ১৬ নভেম্বর তারিখে দায়িত্ব গ্রহণ করেন তিনি। ২৪ নভেম্বর, ২০০৭ তারিখে সেইমে তাঁর মন্ত্রীপরিষদ আস্থাসূচক ভোট লাভ করে। অক্টোবর, ২০১১ সালে টাস্কের সিভিক প্লাটফর্ম পোলীয় সংসদ নির্বাচনে সংখ্যাগরিষ্ঠতা লাভ করে। এরফলে পোল্যান্ডে সমাজতন্ত্রের পতনের পর প্রথম প্রধানমন্ত্রীরূপে পুণঃনির্বাচিত হন তিনি।
৩০ আগস্ট, ২০১৪ তারিখে ইউরোপীয় ইউনিয়ন কাউন্সিলের সভায় সিদ্ধান্ত নেয়া হয় যে, ইউরোপীয় ইউনিয়নের পরবর্তী সভাপতি হিসেবে টাস্ক দায়িত্ব পালন করবেন। ফলশ্রুতিতে প্রধানমন্ত্রীর দায়িত্ব থেকে পদত্যাগ করেন তিনি। তৃতীয় পোলীয় প্রজাতন্ত্রের সর্বাপেক্ষা দীর্ঘকালীন প্রধানমন্ত্রীর দায়িত্ব পালন করেন।
ব্যক্তিগত জীবনে বিবাহিত টাস্ক মালগোরজাতার সাথে পরিণয়সূত্রে আবদ্ধ হন। এ দম্পতির মাইকেল নামের এক পুত্র ও কাতারজিনা নাম্নী এক কন্যা রয়েছে। গানস্কের কাছাকাছি সোপটে তাঁরা বসবাস করছেন।
সাবলীলভাবে জার্মান ভাষা ব্যবহারে পারদর্শিতা দেখালেও ইংরেজিতে তাঁর ক্ষাণিকটা দূর্বলতা রয়েছে। তবে তিনি ফরাসী ভাষা জানেন না। অন্যান্য উৎস থেকে জানা যায়, ইংরেজিতে তাঁর দক্ষতা কিছুটা ভালো যা ১৯ ডিসেম্বর, ২০১৪ তারিখে ব্রাসেলসে অনুষ্ঠিত ইইউ সম্মেলনের বক্তৃতায় দেখা গেছে।
পুঁজ
পুঁজ হলো রক্তের মৃত শ্বেত কণিকা।
শ্বেত কণিকা দেহে সৈনিক হিসেবে কাজ করে। এরা জীবাণুকে ফ্যাগাটোসাইটোসিস প্রক্রিয়ায় ধ্বংস করে। কিন্তু জীবাণুর সঙ্গে সংগ্রামের সময় আনেক শ্বেত কণিকা
মরে যায় যা পুঁজ আকারে দেহ থেকে বের হয়ে আসে।
সুনীল গ্রোভার
সুনীল গ্রোভার একজন ভারতীয় অভিনেতা, কৌতুকাভিনেতা ও স্ট্যান্ড আপ কমেডিয়ান। বহু কমেডি শোতে অভিনয় করলেও মূলত পরিচিতি পান "কমেডি নাইটস উইথ কাপিল" শো এ গুট্টি এর চরিত্র করে । তার করা অন্যান্য জনপ্রিয় চরিত্রগুলো হলো দা কাপিল শার্মা শোতে ডঃ মাষুর গুলাটি, রিঙ্কু ভাবি ।
প্রয়াত ব্যঙ্গ- রচয়িতা জসপাল ভাট্টি গ্রোভারকে তাঁর কলেজ জীবনে আবিষ্কার করেন। তিনি ভারতের প্রথম মুকাভিনয় শোতে এবং সাব টিভিতে গুটুর গু চরিত্রে প্রথম ২৬টি পর্বে অভিনয় করেন।
তিনি স্ট্যান্ড আপ কমেডি শো, কমেডি নাইটস উইথ কপিল-এ অংশ নেন এবং হাস্যরসাত্মক চরিত্র গুত্থি রুপে অত্যন্ত জনপ্রিয় হয়ে ওঠেন। পরবর্তীতে তাঁকে শোটির প্রধান কপিল শর্মার শ্বশুর-এর চরিত্রে দেখা যায়। 
স্টার প্লাসে সুনীল গ্রোভার মনিশ পলকে নিয়ে একটি কমেডি শো "ম্যাড ইন ইন্ডিয়া" নামক অনুষ্ঠান শুরু করেন।
তিনি তার মাতৃভাষায় পাঞ্জাব বৈশাখী লিস্টে, জিমি শেরগিলের সঙ্গে আত্মপ্রকাশ করেছেন।
লালন শাহ পার্ক
লালন শাহ পার্ক রাজশাহী মহানগরীর পাঠানপাড়ায় পদ্মা নদীর কূল ঘেঁষে নির্মিত একটি উদ্যান ও বিনোদন কেন্দ্র। এটি রাজশাহী মহানগরীর একমাত্র উন্মুক্ত বিনোদন কেন্দ্র। রাজশাহী সিটি কর্পোরেশন এর উদ্যোগে ২০১৩ সালে এই পার্কটি স্থাপন করা হয়। মরমী কবি লালন শাহের নামে এটির নামাকরণ করা হয়।
২০১৩ সালে মহানগরীর পদ্মাপাড়ের সৌন্দর্য বর্ধন ও বিনোদনের জন্য রাজশাহী মহানগরীর ৯নং ওয়ার্ডের পাঠানপাড়া পদ্মার পাড়ে ৫৫ একর জমির ওপর রাজশাহী সিটি কর্পোরেশন (সংক্ষেপে রাসিক) এর উদ্যোগে নির্মাণ করা হয় লালন শাহ পার্কটি। রাসিকের উন্নয়ন প্রকল্পের আওতায় ২ কোটি ৬৪ লাখ টাকা ব্যয়ে এই নির্মাণকাজ শেষ করা হয়। ওই বছরের ১০ সেপ্টেম্বর তৎকালীন স্থানীয় সরকার, পল্লী উন্নয়ন ও সমবায় প্রতিমন্ত্রী জাহাঙ্গীর কবির নানক এর উদ্বোধন করেন।
এই পার্কে একসঙ্গে প্রায় ৫-৭ হাজার মানুষ অবস্থান করতে পারে। পার্কের অভ্যন্তরকে গ্রিন জোন, ল্যান্ডস্কেপ এবং পর্যটন ভ্রমণের জন্য বিভিন্ন ধরনের আইটেমে তৈরি করা হয়। এখানে একটি মুক্তমঞ্চ রয়েছে। যেখানে মুক্ত সাংস্কৃতিক অনুষ্ঠানের সুবিধা রয়েছে। পদ্মা নদীর আবহে ৭৫০ জন বিনোদনপ্রেমী মানুষ এই উন্মুক্ত থিয়েটারে অনায়াসে এক সঙ্গে বসে বিভিন্ন অনুষ্ঠান উপভোগ করতে পারবেন। পদ্মা নদীর টানে প্রাকৃতির নির্মল পরিবেশে মুক্ত হাওয়া খেতে সব বয়সের মানুষই এখানে আসেন ও সময় কাটিয়ে থাকেন।
আব্দুল্লাহ আল ইসলাম জ্যাকব
আব্দুল্লাহ আল ইসলাম জ্যাকব (জন্মঃ ২১ ডিসেম্বর ১৯৭২) হলেন বাংলাদেশের একজন রাজনীতিবিদ ও নির্বাচিত জাতীয় সংসদ সদস্য।
জ্যাকব ১৯৭২ সালের ২১ ডিসেম্বর ভোলা জেলার চরফ্যাসনের জিন্নাগড় ইউনিয়নে জন্মগ্রহণ করেন। তার পিতা অধ্যক্ষ এম এম নজরুল ইসলাম এবং মাতা বেগম রহিমা ইসলাম। তার পিতা একাধিকবার নির্বাচিত জাতীয় সংসদ সদস্য এবং চরফ্যাসন মহাবিদ্যালয়ের প্রতিষ্ঠাতা অধ্যক্ষ ছিলেন।
তিনি রাষ্ট্রবিজ্ঞানে এমএসএস ডিগ্রী অর্জন করেন।
জনাব জ্যাকব ২০১৪-এ অণুষ্ঠেয় দশম জাতীয় সংসদ নির্বাচনে ১১৮ ভোলা-৪ থেকে ২য় বারের মত সংসদ সদস্য নির্বাচিত হন। তিনি ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের মাননীয় উপমন্ত্রী হিসেবে শপথ নেন এবং পানি সম্পদ মন্ত্রণালয়ের দায়িত্বপ্রাপ্ত হন। পরবর্তীতে তিনি ২৬ ফেব্রুয়ারি ২০১৪ তারিখে পরিবেশ ও বন মন্ত্রণালয়ের উপমন্ত্রীর দায়িত্ব গ্রহণ করেন এবং অদ্যাবধি উক্ত দায়িত্ব পালন করছেন। তিনি নবম জাতীয় সংসদেরও সদস্য ছিলেন। উক্ত সংসদে তিনি পানি সম্পদ মন্ত্রণালয় এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।
জ্যাকব তার নির্বাচনী এলাকায় বিভিন্ন সামাজিক, সাংস্কৃতিক এবং উন্নয়নমূলক কর্মকান্ডের সঙ্গে নিবিড়ভাবে জড়িত। শিক্ষা ও ধর্মীয় উন্নয়নের ক্ষেত্রে তিনি বিশেষ রাখছেন। তিনি জাতিসংঘ সাধারণ অধিবেশন, জাতিসংঘ আয়োজিত রিও-২০ কনফারেন্স, আন্তর্জাতিক জলবায়ু সম্মেলন, বাণিজ্য সম্মেলনে বিভিন্ন সময়ে সরকারি ও সংসদীয় প্রতিনিধি দলের সদস্য হিসাবে বিভিন্ন দেশ ভ্রমণ করেন।
তিনি বিবাহিত, স্ত্রী নীলিমা নিগার সুলতানা। এ দম্পতির জেনিক ও জেনিল নামে দুই পুত্র সন্তান রয়েছে।
অলিম্পিকে সমন্বিত জার্মান দল
জার্মান সংযুক্ত দল বা জার্মানির যৌথ দল হল পূর্ব জার্মানি ও পশ্চিম জার্মানির ক্রীড়াবিদদের নিয়ে গঠিত একটি অলিম্পিক দল যা ১৯৫৬, ১৯৬০ এবং ১৯৬৪ গ্রীষ্মকালীন ও শীতকালীন অলিম্পিক গেমসে জার্মানির হয়ে অংশগ্রহণ করে। এর পূর্বে পশ্চিম জার্মানি সারল্যান্ড অলিম্পিক কমিটির অধীনে ১৯৫২ গ্রীষ্মকালীন অলিম্পিকে অংশগ্রহণ করেছিল।
জেরপথালমিয়া
জেরপথালমিয়া ভিটামিন 'এ' এর অভাব জনিত একটি রোগ।
ভিটামিন 'এ' এর দীর্ঘদিনের অভাবে চোখের কর্নিয়ার আচ্ছাদন
ক্ষতিগ্রস্ত হলে কর্নিয়ার উপর শুষ্ক স্তর পড়ে। তখন চোখ শুকিয়ে
পানি পড়া বন্ধ হয়। চোখে আলো সহ্য হয় না।
পুঁজ জমে আঠালো হয়ে চোখের পাতা ফুলে যায়। চোখে ব্যাকটেরিয়া
ঢুকে কর্নিয়ায় ঘা বা আলসার দেখা দেয়। এই ধাপে চিকিৎসা করালে
রোগ সেরেও যেতে পারে। তবে ভাল হবার জন্য ব্যবস্থা গ্রহণ না
করলে চোখ অন্ধ হয়ে যেতে পারে।